pythainlp/thai-wiki-dataset-v4 huggingface dataset:
หอยคราง

หอยคราง หรือ หอยแครงขน (ชื่อวิทยาศาสตร์: "Anadara inaequivalvis") เป็นหอยเปลือกคู่
ข้อมูล.
หอยครางเป็นหอยในวงศ์ Arcidae มีลักษณะคล้ายหอยแครง แต่มีขนาดใหญ่กว่า 
ถิ่นที่อยู่อาศัย.
หอยคราง(หอยขลุ่ย)อาศัยตามแนวปะการังค่อนข้างลึกประมาณ 5–6 เมตร ซึ่งไม่เหมือนกับหอยแครงที่อาศัยอยู่ตามดินโคลน ซึ่งบางครั้งจะพบทรายหรือทรายปนโคลนปะปนอยู่ในเปลือกหอยด้านในด้วย พบในแถบจังหวัดตราด,เพชรบุรี, ภูเก็ต, สงขลา เป็นต้น
วิธีการจับ.
โดยมากแล้วชาวบ้านมักจะจับหอยครางได้ในช่วงก่อนวันเข้าพรรษา ซึ่งเป็นเวลาที่น้ำทะเลแห้ง จนกระทั่งหาดเลนที่หอยอาศัยอยู่มันโผล่ขึ้นมาหรือมีระดับน้ำปริ่ม ปัจจุบันยังไม่มีการเพาะเลี้ยงขยายพันธุ์หอยครางอย่างจริงจังเหมือนหอยชนิดอื่นที่เป็นสัตว์เศรษฐกิจ หอยครางจึงเป็นหอยที่นิยมบริโภคกันเฉพาะในท้องถิ่น ซึ่งเนื้อของหอยครางจะเหนียวกว่าหอยแครง นิยมนำไปลวกเหมือนหอยแครง ราคาขายจะถูกกว่าหอยแครง หรือคัดเฉพาะเนื้อแล้วตัดเป็นชิ้น ๆ ขายปะปนกับเนื้อหอยแครง ปัจจุบันยังไม่มีการเพาะเลี้ยง หอยครางที่มีขายมาจากการจับจากแหล่งธรรมชาติ
นิรุกติศาสตร์เปรียบเทียบ.
สันนิษฐานว่าคำว่า "แครง" หรือ "คราง" นั้นมาจากภาษาชวา–มลายู ที่เรียกหอยจำพวกหอยแครงและหอยครางว่า "เกอรัง" หรือ "กรัง" (kerang, krang) จึงเพี้ยนเป็นแครงกับครางในที่สุด
ไฟลท์ออฟเดอะบัมเบิลบี

ไฟลท์ออฟเดอะบัมเบิลบี  เป็นท่อนออร์เคสตราอินเทอร์ลูด จากผลงานประพันธ์ของนีโคไล ริมสกี-กอร์ซากอฟ เป็นท่อนบรรเลงสั้นๆ ปิดท้ายองก์ที่ 3 ของโอเปร่าเรื่อง "The Tale of Tsar Saltan"  ที่ริมสกี-คอร์ซาคอฟแต่งขึ้นในช่วง ค.ศ. 1899-1900 ดัดแปลงจากบทกวีของอเล็กซานเดอร์ ปุชกิน
เนื้อร้องในท่อนนี้กล่าวถึงเจ้าชายกวิดอน ซัลทาโนวิช ที่เป็นโอรสของพระเจ้าซาร์ ที่ถูกนกวิเศษเสกให้กลายเป็นผึ้ง แล้วบินจากไป เครื่องดนตรีที่บรรเลงในตอนนี้ เป็นการเล่นเลียนเสียงผึ้งบินหึ่งๆ 
ไฟลท์ออฟเดอะบัมเบิลบี ต้องเล่นด้วยจังหวะเร็วติดต่อกัน ซึ่งต้องมีการฝึกฝนมาเป็นพิเศษ จึงนิยมใช้บรรเลงแสดงความสามารถเฉพาะตัวของนักดนตรี นักดนตรีที่เคยนำดนตรีท่อนนี้มาแสดง เช่น แม็กซิม มรวิทซา (Maksim Mrvica) นักเปียโนชาวโครเอเชีย, หลาง หลาง นักเปียโนชาวจีน ใช้เล่นสาธิตการใช้งานเครื่องไอแพด ในปี 2010 รวมถึงวงดนตรีฮาร์ดร็อกโมโนวอร์
ในช่วงทศวรรษ 1930 วอลต์ ดิสนีย์ได้เลือกไฟลท์ออฟเดอะบัมเบิลบี เป็นเพลงหนึ่งที่จะบรรจุในภาพยนตร์ "แฟนเทเชีย" แต่ได้ถูกคัดออก ต่อมาเพลงนี้ได้ปรากฏในภาพยนตร์แอนิเมชันเรื่อง "Melody Time" ในปี 1948 ในปี 2003 ถูกนำไปใช้ประกอบภาพยนตร์ "คิลบิล" ของเควนติน ทาแรนติโน
วัดโคกโพธิ์กุญชร

วัดโคกโพธิ์เทพกุญชร ตั้งอยู่ที่ตำบลตะลุง อำเภอเมืองลพบุรี จังหวัดลพบุรี สันนิษฐานว่าสร้างขึ้นในสมัยกรุงศรีอยุธยาตอนปลาย ต่อมาจึงกลายเป็นวัดร้าง ครั้นถึงประมาณปี พ.ศ. 2367 ในสมัยรัชกาลที่ 3 ประชาชนได้ร่วมใจกันบูรณะวัดขึ้นมาอีกครั้ง และเป็นวัดที่มีพระภิกษุจำพรรษามาจนถึงปัจจุบัน ได้รับพระราชทานวิสุงคามสีมาเมื่อ พ.ศ. 2515
สิงสำคัญภายในวัด คือ พระอุโบสถ เป็นอาคารก่ออิฐถือปูน ที่หน้าบันพบร่องรอยการประดับด้วยเครื่องถ้วย และมีพระเจดีย์ทั้งหมด 12 องค์ เป็นเจดีย์รายขนาดย่อมอยู่ด้านข้างและด้านหน้า และได้ขึ้นทะเบียนเป็นโบราณสถาน ประกาศในทะเบียนราชกิจจานุเบกษา เล่มที่ 117 ตอน 104ง 9 ตุลาคม 2543
รูมาติซึม

รูมาติซึม หรือ รูมาติสซั่ม  หรือ โรครูมาติก  เป็นคำกว้าง ๆ หมายถึงปัญหาทางการแพทย์ที่เกิดกับข้อต่อและเนื้อเยื่อเกี่ยวพัน วิชาที่ศึกษาและการรักษาความผิดปกตินี้เรียกว่าวิทยารูมาติก (Rheumatology)
ระบบการผลิตแบบลีน

การผลิตแบบลีน  คือ การใช้หลักการชุดหนึ่งในการระบุและกำจัดความสูญเปล่า เพื่อส่งมอบสินค้าที่ลูกค้าต้องการ และทันเวลา หรือกล่าวอีกนัยหนึ่ง ลีน คือ ปรัชญาในการผลิต ซึ่งถือว่าความสูญเปล่านั้น เป็นตัวทำให้เวลาที่ใช้ในการผลิตยาวนานขึ้น และควรมีการนำเทคนิคต่างๆ มาใช้ในการกำจัดความสูญเปล่าออกไป โดยมุ่งเน้นกำจัดความสูญเสีย (อังกฤษ:Waste/Muda) ทั้ง 7 ประการ ที่เกิดขึ้นในกระบวนการทำงาน ได้แก่
การสัมภาษณ์

การสัมภาษณ์ เป็นรูปแบบของการสนทนาระหว่างบุคคลสองคนหรือมากกว่า โดยผู้สัมภาษณ์จะถามคำถามเพื่อให้ข้อมูลจากผู้ที่ถูกสัมภาษณ์
การสัมภาษณ์จะมีจุดมุ่งหมายหลายแบบเช่น
จูบิโล อิวาตะ

จูบิโล อิวาตะ (; โรมาจิ: "Júbilo Iwata") เป็นสโมสรฟุตบอลในประเทศญี่ปุ่น ตั้งอยู่ที่เมืองอิวาตะ จังหวัดชิซูโอกะ ปัจจุบันเล่นอยู่ในเจ2 ลีก โดยคำว่า "จูบิโล" เป็น ภาษาโปรตุเกส หมายถึงความสุขหรือความปิติยินดี ขณะที่ตราโลโก้สโมสรได้รับแรงบันดาลใจมาจากนกแซวสวรรค์ ของญี่ปุ่น บริษัทใหญ่คือ บริษัท ยามาฮ่ามอเตอร์ จำกัด ซึ่งเป็นผู้ผลิตรถจักรยานยนต์ชั้นนำระดับโลกผู้ผลิตมอเตอร์นอกสถานที่และรถกอล์ฟ
อาดิดาส จาบูลานี

อาดิดาส จาบูลานี  หรือที่นิยมเรียกสั้น ๆ ว่า จาบูลานี คือชื่อเรียก ลูกฟุตบอลที่ถูกผลิตขึ้นมาเพื่อใช้อย่างเป็นทางการในการแข่งขันฟุตบอลโลก 2010 ที่แอฟริกาใต้เป็นเจ้าภาพ โดย บริษัทอาดิดาส บริษัทผลิตเครื่องกีฬารายใหญ่ของเยอรมนี โดยผู้ออกแบบคือ สถาบันเทคโนโลยีการกีฬาแห่งมหาวิทยาลัยลัฟโบโร ประเทศอังกฤษ และได้รับการรับรองจากสหพันธ์ฟุตบอลนานาชาติ หรือ ฟีฟ่า
จาบูลานี ถูกเปิดตัวอย่างเป็นทางการเมื่อวันที่ 4 ธันวาคม ค.ศ. 2009 ในงานจับสลากแบ่งกลุ่มฟุตบอลโลก 2010 ที่เมืองเคปทาวน์ ประเทศแอฟริกาใต้ 
โดยคำว่า "จาบูลานี" หมายถึง "ความสุข และ การเฉลิมฉลอง" ในภาษาซูลู อันหมายถึง เป็นสิ่งที่ทำให้แฟน ๆ ที่เข้ามาชมฟุตบอลโลกครั้งนี้นั้นมีความสุขนั่นเอง โดยภาษาซูลูถือเป็น 1 ใน 11 ภาษาอย่างเป็นทางการของแอฟริกาใต้และยังบ่งบอกถึงความเป็นตัวแทนของนักฟุตบอล 11 คนในแต่ละทีมอีกด้วย 
นอกจากนั้นฟีฟ่ายังได้ระบุว่า จาบูลานี คือ ลูกฟุตบอลรุ่นกลมที่สุดเท่าที่เคยผลิตมาแถมยังมีความเที่ยงตรงและแม่นยำมากที่สุดเวลาลอยอยู่บนอากาศ นอกจากนี้ยังยึดเกาะเป็นเยี่ยมในทุกสภาพอากาศและพื้น เพราะไม่ได้ใช้วิธีการเย็บและมีมวลทั้งลูกรวมกัน 380 กรัม
แต่ทว่า มีนักฟุตบอลหลายคนเมื่อได้ลองเล่น จาบูลานี แล้วได้วิจารณ์ไปในทางไม่ดี โดยมักบอกว่าควบคุมทิศทางของลูกได้ยาก อาทิ ทีมชาติอังกฤษ รวมถึง เดวิด ซีแมน อดีตผู้รักษาประตูทีมชาติอังกฤษและอาร์เซนอล โดยกล่าวว่า มันเป็นฝันร้ายของผู้รักษาประตู เป็นต้น แต่ทว่าทางอาดิดาส บริษัทผู้ผลิตก็มิได้สนใจต่อเสียงวิจารณ์นี้ โดยกล่าวว่าเพราะเป็นเทคโนโลยีใหม่ ที่ต้องใช้เวลาทำความคุ้นเคยกัน
ซึ่งในการแข่งขันครั้งนี้ จาบูลานี จะถูกใช้ในแต่ละแมตช์ แมตช์ละ 25 ลูก โดยที่จะมีการปักชื่อทีม 2 ทีมที่แข่งขันกัน ชื่อสนามและชื่อเมืองที่ใช้เป็นสถานที่แข่งขัน และวันเดือนปีที่แข่งลงในลูกฟุตบอลอีกด้วย 
นอกจากนี้แล้ว ยังมี โจ'บูลานี (Jo'Bulani) ซึ่งเป็นจาบูลานีที่มีลายเป็นสีขาวทอง ไว้สำหรับใช้ในรอบชิงชนะเลิศ ในวันที่ 12 กรกฎาคม ค.ศ. 2010 ที่เมืองโจฮันเนสเบิร์ก อีกด้วย โดยคำว่า "โจ'บูลานี" เป็นผลงานการออกแบบโดยดีไซเนอร์ของอาดิดาส ชื่อ ยานเนกเก้ แวน อูร์ชอต เหตุที่ใช้ชื่อว่า โจ'บูลานี่ เพื่อเป็นเกียรติแก่เมืองโจฮันเนสเบิร์ก ที่มีชื่อเรียกสั้น ๆ ว่า โจ'เบิร์ก (Jo'burg) ที่มีฉายาว่า ดินแดนแห่งทองคำ (City of Gold) จึงใช้สีทองเป็นลายทองบนพื้นขาว และสีทองยังเป็นความหมายของการชิงชนะเลิศอีกด้วย ซึ่งครั้งนี้นับเป็นครั้งที่สองที่อาดิดาสได้ออกแบบลูกฟุตบอลสำหรับเพื่อใช้เฉพาะแมตช์ชิงชนะเลิศฟุตบอลโลกโดยเฉพาะ หลังจากที่เคยออกแบบลูกฟุตบอลสีทองชื่อ "ทีมไกสต์ เบอร์ลิน" (Teamgeist Berlin) สำหรับแมตช์ชิงชนะเลิศฟุตบอลโลก 2006 ระหว่างอิตาลี และฝรั่งเศส
ชั่วโมงแรงงาน

ชั่วโมงแรงงาน  หมายถึงปริมาณของงานที่แรงงานโดยทั่วไปสามารถทำได้ภายในหนึ่งชั่วโมง หน่วยดังกล่าวเป็นการประมาณค่าจำนวนของคนงานซึ่งไม่ถูกรบกวนจะต้องใช้ในการกระทำงานอย่างใดอย่างหนึ่งให้เสร็จลุล่วง ยกตัวอย่างเช่น การวิจัยและการเขียนเอกสารวิทยาลัยอาจต้องใช้ 20 ชั่วโมงแรงงาน การเตรียมงานเลี้ยงของครอบครัวอาจใช้ 10 ชั่วโมงแรงงาน
ชั่วโมงแรงงานไม่รวมไปถึงเวลาพักที่คนงานจะต้องใช้จากการทำงาน เช่น เพื่อพักผ่อน รับประทานอาหาร หรือเพื่อทำธุระส่วนตัวอื่น ๆ หากแต่นับเฉพาะเวลาที่ใช้ในการทำงานเพียงอย่างเดียวเท่านั้น ผู้จัดการนับชั่วโมงแรงงานและเพิ่มเวลาพักเพื่อประมาณค่าเวลาที่ใช้เพื่อทำงานให้เสร็จลุล่วง รวมไปถึง ในขณะที่การเขียนเอกสารคอร์สของวิทยาลัยอาจต้องใช้ 20 ชั่วโมงแรงงาน แต่ก็เกือบจะแน่นอนว่างานดังกล่าวจะไม่เสร็จภายในเวลา 20 ชั่วโมงติดต่อกัน เนื่องจากความคืบหน้าของงานจะถูกขัดขวางด้วยงานอื่น มื้ออาหาร การนอนหลับ และการพักผ่อน
หน่วยที่คล้ายกัน.
แนวคิดของชั่วโมงแรงงานยังสามารถใช้ได้กับ man-day, man-week, man-month, man-year เป็นหน่วยที่ใช้ในโครงการขนาดใหญ่ โดยมีความหมายถึงปริมาณที่แรงงานโดยทั่วไปสามารถทำได้ภายในหนึ่งวัน หนึ่งสัปดาห์ หนึ่งเดือน และหนึ่งปีตามลำดับ
การบริหารจัดการคุณภาพโดยรวม

การบริหารจัดการคุณภาพโดยรวม (TQM) เป็นแนวคิดในการบริหารซึ่งริเริ่มโดย ดับเบิลยู. เอ็ดเวิร์ดส์ เดมมิง แนวคิดของนี้เป็นแนวทางการบริหารองค์กรที่ยึดถือคุณภาพเป็นศูนย์กลาง และอาศัยการมีส่วนร่วมของสมาชิกทุกคนในองค์กร โดยมุ่งเป้าหมายไปที่ความสำเร็จระยะยาวขององค์กร จากความพึงพอใจของลูกค้า และเอื้อประโยชน์ต่อทุกคนในองค์กร และต่อสังคม ซึ่งปัจจุบันถือเป็นแนวคิดที่องค์กรส่วนใหญ่นิยมนำมาใช้เพื่อพัฒนาองค์กรของตน หนึ่งในเป้าหมายหลักของการบริหารจัดการคุณภาพโดยรวม คือ การลดข้อผิดพลาดที่เกิดขึ้นลงให้เหลือเพียง 1 ใน 1,000,000 ของหน่วยที่ผลิต
เมด อิน ไทยแลนด์

เมด อิน ไทยแลนด์ เป็นเพลงที่แต่งโดย ยืนยง โอภากุล (แอ๊ด คาราบาว) โดยครั้งแรกอยู่ในอัลบั้ม "เมด อิน ไทยแลนด์" ซึ่งออกจำหน่ายในปี พ.ศ. 2527 
ประวัติ.
ยืนยงแต่งเพลงนี้จากคำพูดเริ่มต้นของ ไพบูลย์ ดำรงชัยธรรม กรรมการผู้จัดการของแกรมมี่ เอ็นเตอร์เทนเม้นท์ ซึ่งปรารภว่าในประเทศของเรามีของนอกสั่งเข้ามามากมาย คนไทยจึงรู้สึกว่าต้องใช้ของนอก น่าจะเขียนเพลงนี้เพื่อเชิญชวนให้คนไทยหันกลับมาใช้สินค้าของประเทศด้วยกันเอง ตามนโยบายของรัฐบาลสมัยพลเอกเปรม ติณสูลานนท์ เป็นนายกรัฐมนตรี โดยในภาคดนตรี บี๋ เดล โรซาริโอ ผู้จัดการวงในขณะนั้น ได้ฟังเพลงฟิวชั่น แจ็ซซ์ ของศิลปินผิวดำท่านหนึ่ง มีการขึ้นอินโทรเพลงด้วยเสียงฟลุ้ท หรือ ขลุ่ยฝรั่ง ทางวงจึงลงความเห็นว่า การใช้ขลุ่ยไทยกับขลุ่ยฝรั่งน่าจะสอดคล้องกับเนื้อหาของเพลงได้ เพลงนี้จึงเสร็จสมบูรณ์เป็นลำดับสุดท้ายและออกเผยแพร่ปลายปี พ.ศ. 2527 ในชื่ออัลบั้มเดียวกับชื่อเพลง โดยทางแกรมมี่รับผิดชอบด้านการโปรโมท 
การเผยแพร่และความสำเร็จ.
เมื่อเพลงนี้ถูกเผยแพร่ออกไป ก็ได้รับความนิยมภายในระยะเวลาไม่นาน จนอัลบั้มขายได้มากถึง 5 ล้านชุด ซึ่งถือเป็นอัลบั้มที่สร้างชื่อเสียงให้กับคาราบาวมากที่สุดในยุคคลาสสิกที่มีสมาชิกแบบครบวงทั้ง 7 คน ส่วนหนึ่งของความสำเร็จคือ การแสดง "คอนเสิร์ตทำโดยคนไทย" ณ สนามเวลโลโดรม ในสนามกีฬาหัวหมาก และเป็นครั้งแรกที่ คาราบาว เข้าไปเกี่ยวพันกับหน่วยงานรัฐบาล โดยเริ่มด้วยการจัดทำมิวสิกวิดีโอเพื่อรณรงค์ให้ประชาชนใช้สินค้าที่ผลิตในประเทศ แต่ไม่ได้ส่งเสริมการขายอัลบั้มแต่อย่างใด
นอกจากนี้ ผู้ฟังชาวต่างชาติก็ยังชื่นชอบเพลงนี้เนื่องจากมีเนื้อหาสอดคล้องกับความเป็นสากล ทำให้วงดนตรีและตัวเพลงได้สร้างชื่อเสียงไปยังประเทศต่างๆ เช่น สหรัฐอเมริกา ทางวงจึงได้จัดทำเพลง เมด อิน ไทยแลนด์ อีกครั้งหนึ่งในชื่อ "Made in Thailand in USA" โดยเพิ่มเนื้อร้องภาคภาษาอังกฤษ เพื่อมุ่งเป้าหมายคนฟังในสหรัฐอเมริกา โดยให้เทียรี่ เมฆวัฒนา ขับร้องในฉบับภาษาอังกฤษ และยืนยง ร้องเป็นภาษาไทยในฉบับเดิม แต่มีการปรับเปลี่ยนเนื้อเพลงท่อนแรกที่มีการพูดสดๆ เพียงเล็กน้อย 
ในภายหลัง มีการจัดทำเพลงเดียวกันในฉบับต่างๆ ดังนี้ โดยได้มีการปรับเปลี่ยนเนื้อหาสาระให้เข้ากับสภาวะทางเศรษฐกิจหรือตามกาลสมัย แต่ยังคงโครงสร้างดนตรีมาแต่เดิม ซึ่งใช้เสียงขลุ่ยเป็นสัญลักษณ์แทนประเทศไทย 
ปัจจุบัน เมด อิน ไทยแลนด์ เป็นเพลงยอดนิยมอีกหนึ่งเพลงของคาราบาว ที่แฟน ๆ ยังชื่นชอบ และถูกเปิดฟังตลอด แม้กระทั่งผู้ที่ไม่ใช่แฟนของคาราบาวหรือคอเพลงเพื่อชีวิต ทั้งชาวไทยและชาวต่างชาติ
ในวัฒนธรรมประชานิยม.
ในภาพยนตร์ตัวอย่างขนาดสั้นของ เดอะไวต์โลตัส ฤดูกาลที่ 3 ได้มีการนำเพลงนี้มาใช้ประกอบ
สนทนาปัญหาบ้านเมือง

สนทนาปัญหาบ้านเมือง (2 สิงหาคม พ.ศ. 2524 - พ.ศ. 2540) เป็นรายการสนทนาเชิงข่าวเพื่อสร้างความเข้าใจอันดีต่อประชาชนในระบอบประชาธิปไตย ออกอากาศทุกวันอาทิตย์ หลังข่าวภาคค่ำ ทางสถานีวิทยุโทรทัศน์กองทัพบกช่อง 5 และ สถานีโทรทัศน์สีกองทัพบกช่อง 7 
ประวัติ.
รายการนี้มาจากความคิดริเริ่มของ พลเอก อาทิตย์ กำลังเอก อดีตผู้บัญชาการทหารบก และ พลเอก วันชัย เรืองตระกูล อดีตเสนาธิการกองกำลังรักษาพระนคร ที่จะให้มีรายการโทรทัศน์ประเภทสนทนาอภิปรายเกี่ยวกับเหตุการณ์หรือประเด็นปัญหาต่างๆ ในสังคม เพื่อหาทางออกของบ้านเมือง โดยในช่วงปี 2524-2532 ทางกองทัพบก เป็นผู้รับผิดชอบการผลิตรายการทั้งหมด โดยทำการถ่ายทอดสดตอนละ 1 ชั่วโมง แต่ในช่วงปี 2532-2536 ได้ให้บริษัท แปซิฟิค อินเตอร์คอมมิวนิเคชั่น จำกัด เป็นผู้ร่วมผลิตโดยทำหน้าที่ตัดต่อรายการให้กระชับฉับไว มีการจัดฉากที่ทันสมัย มีการบันทึกเทปล่วงหน้า และถ่ายทอดสดเป็นบางครา และในช่วงปี 2536-2540 ได้มีการยกเลิกการออกอากาศรายการทางช่อง 7 จึงเหลือทางช่อง 5 เพียงแห่งเดียว โดยมีการเปลี่ยนตัวผู้ร่วมผลิตเป็น กันตนา และ มีเดีย ออฟ มีเดียส์ ตามลำดับ พร้อมกับเปลี่ยนชื่อรายการเป็น "สนทนา 45 นาที" จนกระทั่งยุติออกอากาศ เนื่องจากสภาวะวิกฤตทางเศรษฐกิจเอเชีย
วรรณศรี ศรีวรรณ

วรรณศรี ศรีวรรณ (เกิด 19 กุมภาพันธ์ พ.ศ. 2509) และอดีตเป็นนักแสดงชาวไทย มีผลงานทั้งแสดงภาพยนตร์และละคร ผลงานภาพยนตร์เช่นเรื่อง ชนคนโต (2529) และ ดังกว่าปืน (2529) 
สำเร็จการศึกษาระดับปริญญาเอก ปรัชญาดุษฎีบัณฑิต สาขาวิชารัฐประศาสนศาสตร์ คณะรัฐศาสตร์ มหาวิทยาลัยรามคำแหง (Philosophy of Public Administration, Political Sciences, Ramkumheang University)
เฟือร์เอลีเซอ

ตัวอย่างเสียงของ "เฟือร์เอลีเซอ"
 (MIDI rendition)
เฟือร์เอลีเซอ (แปลว่า "แด่เอลีเซอ") เป็นชื่อที่นิยมใช้เรียกผลงาน บากาเตลหมายเลข 25 ในบันไดเสียง เอ ไมเนอร์ ของลูทวิช ฟัน เบทโฮเฟิน ที่ลงวันที่ประพันธ์ไว้เมื่อวันที่ 27 เมษายน ค.ศ. 1810 เป็นหนึ่งในผลงานสำหรับเดี่ยวเปียโนของเบทโฮเฟินที่มีชื่อเสียงที่สุด ต้นฉบับโน้ตเพลงของผลงานชิ้นนี้ได้สูญหายไป และถูกค้นพบในภายหลังโดยลูทวิช โนล และเผยแพร่เป็นครั้งแรกเมื่อปี ค.ศ. 1865 หลังจากเบทโฮเฟินเสียชีวิตไปแล้ว 38 ปี
ประวัติศาสตร์.
จนถึงปัจจุบัน ยังเป็นข้อถกเถียงว่า "เอลีเซอ" นั้นหมายถึงสตรีผู้ใด นักประวัติศาสตร์ส่วนหนึ่งเชื่อว่าบุคคลผู้นั้นคือ เอลีซาเบ็ท เริคเคิล (Elisabeth Röckel, ค.ศ. 1793-1883) ผู้ซึ่งเป็นเพื่อนสนิทของเบทโฮเฟินมาตั้งแต่ปี ค.ศ. 1808 และมีชื่อเล่นว่า "เอลีเซอ" (Elise) ในขณะที่บางส่วนเชื่อว่า ลูทวิช โนล ที่เป็นผู้คัดลอกต้นฉบับโน้ตเพลงฉบับแรก ได้คัดลอกชื่อผลงานผิดจาก "Für Therese" เป็น "Für Elise" โดยเทเรเซอนั้นเป็นชื่อของ เทเรเซอ มัลฟัทที (Therese Malfatti von Rohrenbach zu Dezza) เป็นหญิงสาวที่เป็นเพื่อนและลูกศิษย์ ผู้ซึ่งเบทโฮเฟินเคยขอแต่งงานในปี ค.ศ. 1810 แต่กลับถูกปฏิเสธ
ฟุตบอลทีมชาติไนจีเรีย

ฟุตบอลทีมชาติไนจีเรีย (มีฉายาว่า "Super Eagles") เป็นตัวแทนทีมฟุตบอลจากสหพันธ์สาธารณรัฐไนจีเรีย อยู่ภายใต้การดูแลของสหพันธ์ฟุตบอลไนจีเรีย (NFF) มีผลงานระดับทวีปคือการคว้าแชมป์แอฟริกา คัพ ออฟ เนชันส์ ได้ 3 สมัย โดยหนล่าสุดคือการคว้าแชมป์เมื่อปี ค.ศ. 2013 ด้วยการเอาชนะทีมชาติบูร์กินา ฟาโซ ในรอบชิงชนะเลิศ ที่เมืองโจฮันเนสเบิร์ก ประเทศแอฟริกาใต้ และยังเคยได้เหรียญทองในโอลิมปิกฤดูร้อน 1996 ที่สหรัฐอเมริกา 
จากข้อมูลอันดับโลกฟีฟ่า ทีมชาติไนจีเรียเคยติดอันดับสูงสุดที่อันดับ 5 เมื่อเดือนเมษายน ค.ศ. 1994 ซึ่งเป็นอันดับโลกที่สูงที่สุดที่ทีมชาติจากทวีปแอฟริกาเคยทำได้
แบบสอบถาม

แบบสอบถาม เป็นเครื่องมือในการวิจัยอย่างหนึ่ง ประกอบด้วยชุดคำถามเพื่อจุดประสงค์ในการรวบรวมข้อมูลจากผู้ตอบ ถึงแม้ว่าแบบสอบถามจะถูกนิยมใช้กันมากในการรวบรวมข้อมูลมาใช้ในการวิเคราะห์เชิงสถิติ แต่ทว่าไม่จำเป็นเสมอไป แบบสอบถามนั้นคิดค้นขึ้นมาครั้งแรกโดยฟรานซิส กัลตัน (Francis Galton)
แบบสอบถามจะมีจุดเด่นกว่าแบบสำรวจประเภทอื่นคือ ค่าใช้จ่ายต่ำ และมักจะมีรูปแบบคำตอบที่ชัดเจนซึ่งง่ายต่อการนำข้อมูลไปวิเคราะห์ต่อ
แบบสอบถามที่ดีจำเป็นต้องถูกออกแบบมาให้ผู้ตอบเข้าใจง่ายและไม่กำกวม
ชัยยุทธ โตสง่า

ชัยยุทธ โตสง่า หรือ ป๋อม บอยไทย (10 เมษายน พ.ศ. 2509 - 20 พฤษภาคม พ.ศ. 2562) นักดนตรีไทยเดิมและดนตรีไทยประยุกต์ ผู้ก่อตั้งวงดนตรี BANGKOK XYLOPHONE และวงกำไล เป็นผู้ได้รับรางวัลศิลปาธร สาขาดนตรี ประจำปี พ.ศ. 2553 จัดโดยสำนักงานศิลปวัฒนธรรมร่วมสมัยกระทรวงวัฒนธรรม เป็นบุตรชายของครูสุพจน์ โตสง่า และครูดวงเนตร ดุริยะพันธ์
ประวัติ.
ชัยยุทธเกิดที่กรุงเทพ เริ่มเรียนดนตรีไทยที่บ้านโตสง่าและวิทยาลัยนาฏศิลป์กรุงเทพฯ สำเร็จการศึกษาระดับปริญญาตรีที่คณะครุศาสตร์ จุฬาลงกรณ์มหาวิทยาลัย ภาควิชาดนตรีศึกษา ในปี พ.ศ. 2537 ได้ศึกษาระนาดเอกกับ ครูสุพจน์ โตสง่า, ครูบุญยงค์ เกตุคง, ครูสิริชัยชาญ ฟักจำรูญ, ครูณัฐพงษ์ โสวัตร, ครูทนง แจ่มวิมล ศึกษาการประพันธ์บทร้อยกรองกับครูจำเนียร ศรีไทยพันธ์และ อ.เนาวรัตน์ พงษ์ไพบูลย์, ศึกษาระนาดทุ้มกับครูสืบศักดิ์ ดุริยประณีต ศึกษาฆ้องวงใหญ่ไทย-มอญกับครูธีระศักดิ์ ชุ่มชูศาสตร์และศึกษาทางด้านการขับร้องเพลงไทยเดิมกับ ครูสีนาฏ (บรรจง) เสริมศิริ, ครูสุดจิตต์ ดุริยประณีต, ครูอรทัย ทับพร และครูอีกหลายท่านที่วิทยาลัยนาฏศิลป์กรุงเทพ และศึกษาด้านการประพันธ์และการเรียบเรียงเพลงไทยกับครูสุพจน์ โตสง่าและครูบุญยงค์ เกตุคง ศึกษาการตีกลองไทยต่าง ๆ กับครูสมพงษ์ นุชพิจารณ์, ครูปฐมรัตน์ ถิ่นธรณี, ครูสมาน น้อยนิตย์, ครูธีระพล น้อยนิตย์, ครูสหรัฐ ปลื้มปรีชา และศึกษาด้านหลักการดนตรีสากลกับผู้ช่วยศาสตราจารย์ พันเอกชูชาติ พิทักษากร ศึกษาด้านการบันทึกเสียงและเทคนิคการออกแบบเสียงในห้องบันทึกเสียงจาก อ.ชาญชัย ศรีทองแจ้ง ชัยยุทธเคยเป็นอาจารย์พิเศษสอนที่ภาควิชาดนตรีศึกษา คณะครุศาสตร์ จุฬาลงกรณ์มหาวิทยาลัย เมื่อปี พ.ศ. 2543-2546
ปัจจุบัน ชัยยุทธทำงานดนตรีไทยร่วมสมัยทั้งรับแสดงและรับประพันธ์เพลง เนื้อร้อง ทำนอง และสอนดนตรีไทยให้กับผู้ที่สนใจ /มค.2558 ชัยยุทธ โตสง่า เรียบเรียงเพลง"วัฒนธรรม"อันเป็นค่านิยมประการที่ 5 ของ คสช.ขับร้องโดย หลิวอารดา โดยกิจการพลเรือนทหารบก /กพ.2558 ชัยยุทธ โตสง่าทำเพลงประกอบภาพยนตร์"ขรัวโต" ชีวประวัติของสมเด็จพุฒาจารย์โต พรหมรังสี ทั้งเรื่อง / ป๋อมชัยยุทธ โตสง่าสร้างปรากฏการ์ณใหม่อีกครั้ง ด้วยการออกผลงานเพลงลูกทุ่ง โดยใช้วงดนตรีไทยร่วมสมัยมาร่วมทำดนตรีโดยแต่งเนื้อร้อง-ทำนองเอง เร็วๆนี้(ปลายกค.-ต้นสค.2560)กับ บริษัทอาร์สยาม ติดตามได้ในสื่ออาร์สยาม
ลักษณะผลงาน.
ผลงานดนตรีของชัยยุทธมีลักษณะเฉพาะตัวชัดเจนมาก เสียงระนาดที่เขาบรรเลงและวิธีการบรรเลงระนาดของเขามีเอกลักษณ์จดจำได้ง่ายประหนึ่งเสียงร้องเพลงของมนุษย์ ลักษณะงานที่ชัยยุทธคิดออกมาไม่ค่อยซ้ำแบบใครและหาผู้ทำเหมือนหรือคล้ายได้ยาก เพราะงานดนตรีของชัยยุทธเกิดจากการบ่มประสบการณ์ดนตรีของเขาเอง ไม่ยึดติดเกินไป ไม่หลุดกรอบเกินไป งานดนตรีของชัยยุทธเป็นที่รู้จักแพร่หลายมาจากกลุ่มคนเล่นดนตรีก่อนและจากการที่ผลงานของชัยยุทธคนทั่วไปสามารถเข้าถึงไม่ยากจึงแพร่หลายสู่การยอมรับของผู้ชมผู้ฟังดนตรีทั่วไป จนได้รางวัลสีสันอวอร์ดถึงสองครั้งในปี 2539 และ 2544 และรางวัลศิลปาธรแห่งชาติในปี 2553 ศาสตราจารย์นายแพทย์ พูนพิศ อมาตยกุลเคยกล่าวว่าผลงานเพลงและการแสดงดนตรีที่ชัยยุทธสร้างสรรค์หลายงานมีความงามที่สามารถผลักดันให้เป็นผลงานชิ้นเอกในระดับนานาชาติ
เพลงล้อไล่ของพัคเค็ลเบิล

เพลงล้อไล่และจิ๊กในบันไดเสียง ดี เมเจอร์  หรือที่รู้จักกันดีในชื่อของ เพลงล้อไล่ของพัคเค็ลเบิล  หรือ เพลงล้อไล่ในบันไดเสียง ดี เมเจอร์  (PWC 37, T. 337, PC 358) เป็นผลงานประพันธ์ดนตรีบาโรกที่มีชื่อเสียงที่สุดของโยฮัน พัคเค็ลเบิล คีตกวีชาวเยอรมัน สกอร์ดนตรีดั้งเดิมแต่งขึ้นสำหรับบรรเลงแบบเพลงล้อไล่ (canon) ด้วยไวโอลินสามตัว โดยมีการเดินเสียงเบสด้วยเครื่องดนตรีเช่นเชลโล ดับเบิลเบส หรือบาสซูน จับคู่กับจังหวะแบบจิ๊ก (jig) ในระดับเสียงเดียวกัน ไวโอลินทั้งสามตัวเล่นด้วยโน้ตและจังหวะเดียวกัน แต่เริ่มต้นบรรเลงไม่พร้อมกัน โดยห่างกัน 4 ห้องเสียงไล่ตามกันไป และประสานออกมาเป็นเพลง
ต้นฉบับผลงานชิ้นนี้สูญหายไปหลายปีเช่นเดียวกับผลงานชิ้นอื่น ๆ ของพัคเค็ลเบิลและศิลปินคนอื่นในคริสต์ศตวรรษที่ 17 เพิ่งถูกค้นพบในคริสต์ศตวรรษที่ 20 และเผยแพร่เป็นครั้งแรกในปี ค.ศ. 1919 โดยกุสทัฟ เบ็คมัน ได้รับการบันทึกเสียงเป็นครั้งแรกในปี ค.ศ. 1940 จากการบรรเลงโดยวงบอสตันป็อปสออร์เคสตรา อำนวยเพลงโดยอาร์เทอร์ ฟีดเลอร์
นักประวัติศาสตร์ตั้งสมมุติฐานว่า ผลงานชิ้นนี้อาจจะแต่งขึ้นสำหรับใช้บรรเลงในงานแต่งงานของโยฮัน คริสท็อฟ บัค พี่ชายคนโตของโยฮัน เซบัสทีอัน บัค เมื่อวันที่ 23 ตุลาคม ค.ศ. 1694
แอร์ออนจีสตริง

แอร์ออนจีสตริง เป็นงานดนตรีสำหรับบรรเลงด้วยเครื่องสายและไวโอลิน เรียบเรียงโดยออกุสต์ วิลเฮล์ม ดัดแปลงจากมูฟเมนต์ที่สองของ Aria สวีตสำหรับออร์เคสตราหมายเลข 3 ในบันไดเสียง ดี เมเจอร์ (BWV 1068) ของโยฮัน เซบัสทีอัน บัค ที่แต่งขึ้นสำหรับเจ้าชายลีโอโปลด์แห่งอันฮาลท์-เคอเทิน ระหว่างปี ค.ศ. 1717 ถึง 1723
ออกุสต์ วิลเฮล์ม (1845-1908) เป็นนักไวโอลินชาวเยอรมัน เขาได้ปรับระดับเสียงเพลง จากเดิมในบันไดเสียง ดีเมเจอร์ เป็น ซีเมเจอร์ และดัดแปลงเล็กน้อย เพื่อให้สามารถเล่นเพลงนี้โดยใช้สายไวโอลิน สายจี เพียงเส้นเดียว ซึ่งเป็นที่มาของชื่อ "Air on the G String"
ผลงานชิ้นนี้ เป็นงานชิ้นแรกของบัคที่ได้รับการบันทึกเสียง บรรเลงโดยอเลกซานเดอร์ เวอร์ชไบโลวิช (Aleksandr Verzhbilovich) นักเชลโลชาวรัสเซีย ในปี ค.ศ. 1902
กุณฑีรา ปัจฉิมสวัสดิ์

กุณฑีรา ปัจฉิมสวัสดิ์ ชื่อเล่น มายด์ เป็นนักธุรกิจชาวไทย อดีตผู้ประกาศข่าวช่อง 9 เอ็มคอตเอชดี ช่อง 3 เอชดี และช่องวัน 31
ประวัติ.
กุณฑีราเริ่มต้นอาชีพในวงการสื่อสารมวลชนตั้งแต่ปี พ.ศ. 2550 ด้วยการเป็นผู้ประกาศข่าวทางสถานีโทรทัศน์โมเดิร์นไนน์ทีวี โดยรับผิดชอบหลายรายการ อาทิ ข่าวต้นชั่วโมง, ข่าวเด่นMCOT1, รายการบอกข่าวเล่าเรื่อง ก่อนย้ายมารับหน้าที่ผู้สื่อข่าวประจำรายการ ข่าว 3 มิติ ของกิตติ สิงหาปัด ทางสถานีวิทยุโทรทัศน์ไทยทีวีสีช่อง 3 แต่วันที่ 1 มกราคม พ.ศ. 2553
ปลายปี พ.ศ. 2554 กุณฑีราพักงานผู้ประกาศข่าว เพื่อเดินทางไปศึกษาต่อ การทำหมวกดั้งเดิมสไตล์อังกฤษ ที่ ลอนดอน คอลเลจ ออฟ แฟชั่น ประเทศอังกฤษ ด้วยความชื่นชอบแฟชั่นไอคอนย้อนยุคชื่อดัง ออเดรย์ เฮปเบิร์น มานาน และจุดเด่นที่เธอมักจะใส่หมวกทรงสวย ๆ แบบไม่ซ้ำกัน กุณฑีราจึงตัดสินใจบินไปเรียนการออกแบบหมวกโดยเฉพาะ ซึ่งครูสอนเป็นทีมงานของ ฟิลลิป เทรซี่ ช่างทำหมวกชื่อดังระดับโลก เป็นที่มาของการเปิด มายด์ มิลิเนอรี่ (Mind Millinery) สตูดิโอหมวกแห่งแรกในประเทศไทย 
กุณฑีรา กลับเข้ามาในวงการข่าวอีกครั้งในปี พ.ศ. 2557 ในสังกัดช่องวัน ด้วยการทาบทามจาก นารากร ติยายน และ ภาคภูมิ พันธุ์สถิตย์ ให้เป็นผู้ประกาศข่าว ดำเนินรายการ ข่าวเที่ยงวัน ช่วง เศรษฐกิจวันนี้, วันทันข่าว, ข่าวคืนนี้ และ One Big World
ผลงาน.
อื่นๆ.
มายด์ มิลิเนอรี่  เป็นสตูดิโอหมวกแห่งแรกในประเทศไทย ก่อตั้งขึ้นในปี พ.ศ. 2555 มีสาขาแรกอยู่ที่ มาร์เก็ตเพลสทองหล่อ ตามมาด้วยศูนย์การค้าเซ็นทรัล เอ็มบาสซี, เอ็มโพเรียม และพรอมเมนาดา รีสอร์ท มอลล์ จังหวัดเชียงใหม่ ตามลำดับ ในสหรัฐวางขายอยู่ที่ สถาบัน เดอะ แฟชั่น อินสติติว ออฟ ดีไซน์ แอนด์ เมอร์เชนไดซิ่ง  เมืองลอสแอนเจลิส ตั้งแต่ปี พ.ศ. 2559
คณะศึกษาศาสตร์และพัฒนศาสตร์ มหาวิทยาลัยเกษตรศาสตร์

คณะศึกษาศาสตร์และพัฒนศาสตร์ เป็นหนึ่งในคณะที่เปิดการเรียนการสอน ณ วิทยาเขตกำแพงแสน โดยเป็นหน่วยงานที่แยกออกมาจากคณะที่ทำการเรียนการสอนในวิทยาเขตบางเขน ภายใต้คณะศึกษาศาสตร์
ประวัติ.
ปี พ.ศ. 2509 มีพระราชกฤษฎีกาแบ่งคณะในมหาวิทยาลัย พร้อมแบ่งส่วนราชการใหม่ มีแผนกวิชาเกษตรนิเทศ เป็นแผนกใหม่อยู่ภายใต้คณะเกษตร จนกระทั่งต่อมา ปี พ.ศ. 2512 มีประกาศสำนักนายกรัฐมนตรี เรื่องแบ่งส่วนราชการในมหาวิทยาลัยเกษตรศาสตร์ โดยเปลี่ยนแผนกวิชา เป็น ภาควิชา และได้ยุบแผนกเกษตรนิเทศ คณะเกษตร เพื่อแยกสาขาวิชาครุศาสตร์เกษตร ไปรวมกับภาควิชาอาชีวศึกษาพร้อมจัดตั้งเป็น คณะศึกษาศาสตร์ เมื่อวันที่ 28 พฤศจิกายน พ.ศ. 2512
โดยเมื่อเริ่มจัดตั้ง คณะศึกษาศาสตร์มีหน่วยงานภายในรวม 4 หน่วยงาน ประกอบด้วย ภาควิชาการศึกษา ภาควิชาอาชีวศึกษา ภาควิชาพลศึกษา และสำนักงานเลขานุการ
พ.ศ. 2522 คณะศึกษาศาสตร์ ได้ดำเนินการขยายกิจการมายังวิทยาเขตกำแพงแสน ประกอบด้วย ภาควิชาอาขีวศึกษา ภาควิชาพลศึกษา ภาควิชาการศึกษา โดยนิสิตหลักสูตรวิทยาศาสตรบัณฑิต สาขาศึกษาศาสตร์เกษตร ชั้นปีที่ 3 และ 4 มาเรียนประจำ ณ วิทยาเขตกำแพงแสน พร้อมจัดตั้งโรงเรียนสาธิตแห่งมหาวิทยาลัยเกษตรศาสตร์ ขึ้น ณ วิทยาเขตกำแพงแสน กระทั่งปี พ.ศ. 2534 ได้ย้ายนิสิต สาขาดังกล่าวมาศึกษา ตั้งแต่ชั้นปีที่ 1 ณ วิทยาเขตกำแพงแสน
พ.ศ. 2544 คณะศึกษาศาสตร์ ได้ดำเนินการเปิดรับนิสิต หลักสูตร ศึกษาศาสตรบัณฑิต สาขาเกษตรและสิ่งแวดล้อม
พ.ศ. 2547 สภามหาวิทยาลัยเกษตรศาสตร์ ได้มีประกาศจัดตั้งคณะศึกษาศาสตร์ กำแพงแสน เป็นหน่วยงานในสังกัดมหาวิทยาลัยเกษตรศาสตร์ โดยมีผลตั้งแต่ วันที่ 23 พฤศจิกายน พ.ศ. 2547 เป็นต้นมา
พ.ศ. 2550 สภามหาวิทยาลัยเกษตรศาสตร์ ได้อนุมัติให้คณะศึกษาศาสตร์ กำแพงแสน เปลี่ยนชื่อเป็น คณะศึกษาศาสตร์และพัฒนศาสตร์ พร้อมกันนี้ ภาควิชาอาชีวะ เปลี่ยนเป็นภาควิชาการพัฒนาทรัพยากรมนุษย์และชุมชน ภาควิชาการศึกษา เปลี่ยนเป็น ภาควิชาครุศึกษา และภาควิชาพลศึกษา เปลี่ยนเป็น ภาควิชาพลศึกษาและกีฬา
หน่วยงาน.
ภาควิชา สำนัก สถาบัน และศูนย์ ภายในคณะศึกษาศาสตร์และพัฒนศาสตร์
<templatestyles src="Col-begin/styles.css"/>
ทำเนียบคณบดี.
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
คราม (อัลบั้ม)

คราม เป็นสตูดิโออัลบั้มชุดที่ 5 ของวงร็อค บอดี้สแลม และเป็นสตูดิโออัลบั้มชุดที่ 3 ที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้มี พูนศักดิ์ จตุระบุล (อ๊อฟ บิ๊กแอส) เป็นโปรดิวเซอร์
อัลบั้ม "คราม" มีเพลงฮิตทุกเพลงในอัลบั้มได้แก่ "คราม" "เงา" "โทน" "ปล่อย" "คิดฮอด" "ทางกลับบ้าน" "Sticker" "เปราะบาง" "ความรัก" และ "แสงสุดท้าย" และอัลบั้มชุดนี้ของบอดี้แสลมเริ่มมีกลิ่นอายความเป็นดนตรีเพื่อชีวิตเข้ามาในบทเพลงบางเพลงในอัลบั้มชุดนี้ด้วย
ประวัติของอัลบั้ม.
คำว่า "คราม" เดิมทีเคยคิดที่จะเอามาตั้งเป็นชื่ออัลบั้มชุดที่ 4 ก่อนจะใช้ชื่อว่า เซฟมายไลฟ์ แต่ด้วยที่ยังไม่พร้อมที่จะสื่อสารออกมาเป็นเรื่องราวได้จึงต้องยุติไปก่อน จนมาถึงอัลบั้มชุดที่ 5 ก็พร้อมที่จะถ่ายทอดออกมา โดย ตูน มองว่าสีครามเป็นสีจริงของโลก เป็นสีจริงของชีวิต บางครั้งมองแล้วก็มีความสุข บางทีมองแล้วก็รู้สึกน่ากลัว ก็เลยนำมาเปรียบเทียบกับใจมนุษย์ที่ยากเกินจะหยั่งถึง คาดเดาไม่ได้ เหมือนอย่างในเพลงเปิดตัวที่มีชื่อเดียวกับอัลบั้ม
เนื้อหาของเพลงในอัลบั้ม.
ในส่วนของการเรียบเรียงดนตรีรวมถึงการร้องในเพลง "คราม" เป็นไปในลักษณะที่แสดงความเคลื่อนไหวจากอารมณ์นิ่งที่สุดไปจนถึงแรงที่สุด เพื่อที่จะได้อธิบายภาพของทะเลให้ได้มากที่สุด
เพลง "ความรัก" พูดถึงมุมมองความรักที่ไม่ว่ายังไงก็สวยงามเสมอแม้ความรักครั้งนั้นจะจบลงไปแล้วก็ตาม
เพลง "คิดฮอด" เขียนเนื้อร้องและทำนองเกิดมาจากความคิดของตูน ที่ว่าอยากทำอะไรที่แปลกใหม่ให้แตกต่างจากอัลบั้มชุดก่อน ๆ เลยนำดนตรีลูกทุ่งหมอลำมาผสมผสานกับดนตรีร็อก เพื่อต้องการนำเสนอความเป็นไทย โดยเพลงนี้ได้แขกรับเชิญพิเศษมาร่วมร้องอย่าง ศิริพร อำไพพงษ์ ซึ่งเป็นศิลปินลูกทุ่งหมอลำคนแรกที่ตูนนึกถึง
เพลง "ปล่อย" เป็นเพลงที่ในระหว่างซ้อมร้องอยู่นั้น ทำให้ตูนเห็นภาพความหลังของตัวเอง แล้วฟังเพลงห่างไกลเหลือเกิน ที่ร้องโดย ป๊อด ธนชัย อุชชิน สมาชิกวงโมเดิร์นด็อก เหมือนมีป๊อดเข้ามาปลอบใจ ก็เลยเป็นสาเหตุที่เลือกป๊อดมาร่วมร้องในเพลงนี้ โดยเนื้อเพลงบ่งบอกถึงการปลอบใจคนที่ผิดหวังในความรัก การร้องไห้ไม่ใช่สิ่งที่ผิด แต่เหมือนเป็นการเยียวยาตัวเองให้เข้มแข็งขึ้น
ส่วนเพลง "Sticker" เป็นเพลงจังหวะสนุกที่พูดถึงการให้กำลังใจตัวเองด้วยวิธีการใช้สติกเกอร์ โดยตูนได้แนวคิดเพลงนี้มากจากสติกเกอร์ที่อยู่ท้ายรถ เลยนำมาเปรียบเทียบกับโลกที่ดูวุ่นวาย หรือว่าต้องเอาสติกเกอร์แปะโลกนี้ไว้เพื่อให้โลกดูสดใสน่าอยู่มากขึ้น
เพลง "เงา" ซึ่งเป็นเพลงลำดับสุดท้ายของอัลบั้มพูดถึงในมุมมองของการขอบคุณคนที่เรารักสำหรับทุก ๆ อย่างเปรียบได้กับเงาที่คอยอยู่เคียงข้างเราเสมอ
ฟุตบอลทีมชาติสโลวาเกีย

ฟุตบอลทีมชาติสโลวาเกีย  เป็นตัวแทนทีมฟุตบอลจากประเทศสโลวาเกีย อยู่ภายใต้การดูแลของสมาคมฟุตบอลสโลวาเกีย หลังจากที่เชโกสโลวาเกียแยกตัวเป็นสาธารณรัฐเช็กและประเทศสโลวาเกีย จึงก่อตั้งสมาคมฟุตบอลสโลวาเกียในปี ค.ศ. 1993 ภายใต้ฟีฟ่าและยูฟ่า ฟุตบอลทีมชาติสโลวาเกียเข้ารอบฟุตบอลโลก 2010 เป็นครั้งแรกตั้งแต่ได้รับอิสระ
ผู้เล่น.
ชุดปัจจุบัน.
รายชื่อผู้เล่นที่ถูกเรียกตัวเพื่อลงแข่งขันรายการฟุตบอลชิงแชมป์แห่งชาติยุโรป 2024 ที่ประเทศเยอรมนี ประกาศรายชื่อผู้เล่นเบื้องต้น 32 คน ในวันที่ 27 พฤษภาคม วันที่ 7 มิถุนายน ได้มีการประกาศรายชื่อผู้เล่นรอบสุดท้าย โดยไม่มีดอมินิก ตากาช, มิคัล ตอมิช, มาตูช กเม็จ, ยากุป กาดัก, ดอมินิก ฮ็อลลี และรอเบร์ต ปอเลียวกา อยู่ในรายชื่อ
ฟุตบอลทีมชาติเซอร์เบีย

ฟุตบอลทีมชาติเซอร์เบีย  เป็นตัวแทนทีมฟุตบอลจากประเทศเซอร์เบีย อยู่ภายใต้การดูแลของสมาคมฟุตบอลเซอร์เบีย ฟีฟ่าและยูฟ่าให้การรับรองว่าทีมชาติเซอร์เบียสืบทอดมาจากทีมชาติยูโกสลาเวียและทีมชาติเซอร์เบียและมอนเตเนโกร ใน ค.ศ. 2010 ทีมผ่านรอบคัดเลือกและเข้ารอบสุดท้ายของฟุตบอลโลกในนามฟุตบอลทีมชาติเซอร์เบียเป็นครั้งแรก และใน ค.ศ. 2018 ได้ผ่านเข้ารอบสุดท้ายของฟุตบอลโลกเป็นครั้งที่สอง
ทางฟีฟ่าและยูฟ่าพิจารณาให้เซอร์เบียเป็นผู้สืบทอดทั้งฟุตบอลทีมชาติราชอาณาจักรยูโกสลาเวีย และฟุตบอลทีมชาติเซอร์เบียและมอนเตเนโกร
บรานิสลัฟ อิวานอวิช

บรานิสลาฟ อีวานอวิช  เกิด 22 กุมภาพันธ์ ค.ศ. 1984) เป็นนักฟุตบอลอาชีพชาวเซอร์เบีย ปัจจุบันเล่นในตำแหน่งกองหลังให้กับเวสต์บรอมมิชอัลเบียนและทีมชาติเซอร์เบีย
คณะบริหารธุรกิจ มหาวิทยาลัยรามคำแหง

<ns>0</ns>
 <revision>
 <parentid>12217324</parentid>
 <timestamp>2025-05-13T22:09:19Z</timestamp>
 <contributor>
 <username>Seemee1</username>
 </contributor>
 <comment>/* ประวัติ */</comment>
 <origin>12309932</origin>
 <model>wikitext</model>
 <format>text/x-wiki</format>
คณะบริหารธุรกิจ มหาวิทยาลัยรามคำแหง  เป็นคณะหนึ่งในมหาวิทยาลัยรามคำแหง ที่จัดการเรียนการสอนหลักสูตรด้านวิชาบริหารธุรกิจ ก่อตั้งขึ้นตามพระราชบัญญัติมหาวิทยาลัยรามคำแหงในปี พ.ศ. 2514 
ประวัติ.
คณะบริหารธุรกิจ มหาวิทยาลัยรามคำแหง จัดตั้งตามพระราชบัญญัติมหาวิทยาลัยรามคำแหง พ.ศ. 2514 โดยมีหลักในการดำเนินงาน ให้เป็นสถาบันการศึกษาและวิจัยแบบตลาดวิชา
ซึ่งนักศึกษาจะมาเรียน หรือ ไม่มาเรียนที่มหาวิทยาลัยก็ได้ นับตั้งแต่ปี 2514 จนถึงปัจจุบัน คณะบริหารธุรกิจ มหาวิทยาลัยรามคำแหง ได้เปิด ทำการเรียน การสอน มาเป็นเวลา 52 ปี แล้ว
ในจุดเริ่มต้นมีที่ทำการเป็นอาคารชั้นเดียว ตั้งอยู่บริเวณอาคารสำนักบริการทางวิชาการและทดสอบ ประเมินผลปัจจุบัน ซึ่งรู้จักกันในนาม "ตึกเล้าไก่" มี ศาสตราจารย์ไพบูลย์ สุวรรณโพธิ์ศรี เป็นคณบดีคนแรกของคณะบริหารธุรกิจ
และเป็นหนึ่งในผู้ที่เริ่มก่อตั้งมหาวิทยาลัยรามคำแหง
แอนฟีลด์

แอนฟีลด์  เป็นสนามฟุตบอลในพื้นที่แอนฟีลด์, ลิเวอร์พูล, อังกฤษ และเป็นสนามเหย้าของสโมสรฟุตบอลลิเวอร์พูลมาตั้งแต่ก่อตั้งในปี ค.ศ. 1892 มีความจุ 61,276 ที่นั่ง ทำให้เป็นสนามฟุตบอลที่มีขนาดใหญ่ที่สุดอันดับที่ห้าในอังกฤษ แต่เดิมเป็นสนามเหย้าของสโมสรฟุตบอลเอฟเวอร์ตัน ตั้งแต่ ค.ศ. 1884–1891 ก่อนจะย้ายไปกูดิสันพาร์ก หลังจากมีเรื่องขัดแย้งกับประธานสโมสร
แอนฟีลด์ประกอบไปด้วยอัฒจันทร์สี่ด้าน ได้แก่ สปิออนค็อป, อัฒจันทร์หลัก, เซอร์ เคนนี ดัลกริช สแตนด์และอัฒจันทร์ฝั่งถนนแอนฟีลด์ สถิติจำนวนผู้ชมสูงสุดคือ 61,905 คน ในนัดการแข่งขันระหว่างลิเวอร์พูลกับวูฟแฮมป์ตันวอนเดอเรอส์เมื่อ ค.ศ. 1952 ต่อมาสนามฟุตบอลได้เปลี่ยนเป็นจากแบบยืนเป็นแบบมีที่นั่งทั้งหมดใน ค.ศ. 1994 อันเป็นผลมาจากรายงานเทย์เลอร์ ทำให้ความจุลดลง
ประตูทางเข้าสองฝั่งในสนามฟุตบอลตั้งชื่อตามอดีตผู้จัดการทีมลิเวอร์พูล บิลล์ แชงคลีและบ็อบ เพสลีย์ ผู้จัดการทีมทั้งสองได้รับเกียรติด้วยรูปปั้นนอกสนาม โดยแชงคลีเปิดตัวใน ค.ศ. 1997 อยู่ฝั่งอัฒจันทร์เดอะค็อป และเพสลีย์เปิดตัวในปี ค.ศ. 2020 อยู่ฝั่งอัฒจันทร์หลัก สนามฟุตบอลห่างจากสถานีรถไฟลิเวอร์พูลถนนไลม์ 
มีการเสนอใน ค.ศ. 2002 ให้สโมสรย้ายไปที่สนามฟุตบอลแห่งใหม่ที่อยู่ติดกับสแตนลีย์พาร์ก แต่หลังการเข้าซื้อกิจการสโมสรฟุตบอลลิเวอร์พูลโดย เฟนเวย์สปอร์ตส์กรุปใน ค.ศ. 2010 มีความชัดเจนว่าสิ่งนี้จะไม่เกิดขึ้น โดยมีการตัดสินใจขยายแอนฟีลด์แทน การก่อสร้างเพื่อขยายอัฒจันทร์หลักเริ่มต้นเมื่อวันที่ 8 ธันวาคม ค.ศ. 2014 การขยายอัฒจันทร์นี้ทำให้กลายเป็นหนึ่งในอัฒจันทร์แบบมีที่นั่งที่ใหญ่ที่สุดในฟุตบอลยุโรป เปิดให้สาธารณะเมื่อวันที่ 9 กันยายน ค.ศ. 2016 เพิ่มความจุของสนามเป็น 54,074 ที่นั่ง อัฒจันทร์ฝั่งถนนแอนฟีลด์อยู่ในขั้นตอนสุดท้ายของการปรับปรุงใหม่ในเดือนมีนาคม ค.ศ. 2024 และจะเพิ่มความจุสนามมากกว่า 61,000 ที่นั่ง
ฟุตบอลทีมชาติสโลวีเนีย

ฟุตบอลทีมชาติสโลวีเนีย  เป็นตัวแทนทีมฟุตบอลจากประเทศสโลวีเนีย อยู่ภายใต้การดูแลของสมาคมฟุตบอลสโลวีเนียที่ก่อตั้งในยูโกสลาเวีย เริ่มแข่งขันครั้งแรกในปี ค.ศ. 1992 หลังจากที่แยกตัวออกจากยูโกสลาเวีย ในปี ค.ศ. 1991 ก่อนหน้านั้นผู้เล่นสโลวีเนียเล่นให้กับฟุตบอลทีมชาติยูโกสลาเวีย
ฟุตบอลทีมชาติสโลวีเนียสร้างความประหลาดใจด้วยการเข้ารอบฟุตบอลชิงแชมป์แห่งชาติยุโรป 2000 โดยเสมอกับนอร์เวย์และยูโกสลาเวีย แพ้เพียงสเปน 2-1 หลังจากนั้นทีมชาติสโลวีเนียประสบความสำเร็จเข้ารอบฟุตบอลโลก 2002 มีสถิติ ชนะ 6 เสมอ 6 อย่างไรก็ตามไม่สามารถเข้ารอบแพ้คัดออกได้ ต่อมาในฟุตบอลโลก 2006 ทีมชาติสโลวีเนียไม่ผ่านรอบคัดเลือก และในฟุตบอลโลก 2010 ทีมชาติสโลวีเนียเป็น 1 ใน 32 ทีมที่เข้ารอบสุดท้าย โดยสโลวีเนียอยู่กลุ่ม ซี ร่วมกับอังกฤษ, สหรัฐ และแอลจีเรีย สุดท้ายสโลวีเนียจบอันดับที่สามของกลุ่ม ไม่สามารถผ่านเข้าสู่รอบแพ้คัดออกได้
ไมเคิล แบรดลีย์

ไมเคิล ชีฮาน แบรดลีย์ (เกิด 31 กรกฎาคม ค.ศ. 1987) เป็นนักฟุตบอลชาวอเมริกัน ปัจจุบันลงเล่นในตำแหน่งกองกลาง และเป็นกัปตันทีมให้กับ โทรอนโต ใน เมเจอร์ลีกซอกเกอร์ และทีมชาติสหรัฐ
ฟุตบอลทีมชาติแอลจีเรีย

ฟุตบอลทีมชาติแอลจีเรีย  หรือฉายาว่า (จิ้งจอกทะเลทราย) เป็นตัวแทนทีมฟุตบอลจากประเทศแอลจีเรีย อยู่ภายใต้การดูแลของสหพันธ์ฟุตบอลแอลจีเรีย  ทีมชาติแอลจีเรียเข้าสู่รอบสุดท้ายของฟุตบอลโลกได้ 2 ครั้งติดต่อกันคือในปี 1982 และ 1986 โดยผลงานที่ดีที่สุดในรายการนี้ คือการเข้ารอบ 16 ทีมสุดท้ายในฟุตบอลโลก 2014 ทีมชาติแอลจีเรียยังชนะในการแข่งขันแอฟริกาคัพออฟเนชันส์สองสมัยในปี 1990 เมื่อเป็นประเทศเจ้าภาพในการจัด และอีกครั้งในปี 2019
นกเค้าจุด

นกเค้าจุด (อังกฤษ: Spotted owlet; ชื่อวิทยาศาสตร์: "Athene brama") เป็นนกล่าเหยื่อจำพวกนกเค้าแมวชนิดหนึ่ง ที่สามารถพบได้ในประเทศไทย 
มีลักษณะส่วนหัวกลมไม่มีขนชี้ขึ้นไปเหมือนหูอย่างนกเค้ากู่ ("Otus lempiji") มีจุดสังเกตอยู่ที่ขนคิ้วสีขาวที่เห็นได้เด่นชัด หัวค่อนข้างแบน บริเวณหัวจนถึงท้ายทอยสีน้ำตาลมีจุดเล็ก ๆ สีขาวประทั่วไป บริเวณตัวด้านบนซึ่งเป็นสีน้ำตาลก็มีจุด แต่จะมีขนาดใหญ่และกระจายมากกว่าบริเวณหัว บางทีใหญ่และเรียงตัวกันดูคล้ายบั้งมากกว่าจุด โดยเฉพาะด้านหลังคอที่จะเรียงตัวต่อกันคล้ายปลอกคอ ด้านล่างของลำตัวสีขาว แต่มีลายจุดสีน้ำตาลเช่นเดียวกัน นกตัวผู้และตัวเมียคล้ายคลึงกัน
โตเต็มที่มีความยาวจากปลายปากจรดปลายหางประมาณ 20 เซนติเมตร จัดว่าเป็นนกเค้าแมวขนาดเล็กชนิดหนึ่ง ออกหากินในเวลากลางคืน โดยเริ่มออกจากรังตั้งแต่เวลาโพล้เพล้ เป็นนกที่บินได้เงียบมาก อาหารได้แก่ แมลงชนิดต่าง ๆ รวมถึงแมลงปีกแข็ง, หนูขนาดเล็กหรือนกขนาดเล็กชนิดอื่นที่นอนหลับบนต้นไม้ เมื่อเห็นเหยื่อจะพุ่งตัวกางกรงเล็บอันแข็งแรงและแหลมคมออกจับเหยื่อ ถ้าเหยื่อตัวเล็กจะกินเลยทันที ถ้าตัวใหญ่ก็นำกลับมาที่รังก่อนแล้วใช้กรงเล็บจับเหยื่อขึ้นมาฉีกกินจนหมด นกเค้าจุดที่อาศัยอยู่ตามหมู่บ้านอาจมีพฤติกรรมไล่จับแมลงที่มาเล่นไฟที่หลอดนีออน
มีการกระจายพันธุ์ที่ค่อนข้างกว้างขวาง โดยพบได้ตั้งแต่อิหร่าน, อัฟกานิสถาน, ปากีสถาน, อนุทวีปอินเดีย สำหรับภูมิภาคเอเชียตะวันออกเฉียงใต้ พบได้ที่พม่า, ไทย, กัมพูชา, ลาว และเวียดนาม สามารถปรับตัวให้เข้ากับสภาพแวดล้อมได้ทุกรูปแบบ ตั้งแต่ภูเขาสูงจากระดับน้ำทะเลถึง 400 เมตร จนถึงทะเลทราย ทั้งยังปรับตัวให้อยู่ในเมืองขนาดใหญ่ได้อีกด้วย โดยสามารถพบได้ตามที่ ๆ มีต้นไม้ใหญ่ร่มรื่นหรือตามสวนสาธารณะ เป็นนกที่ปรับตัวให้เข้ากับมนุษย์ได้ดีมากชนิดหนึ่งและไม่ค่อยกลัวมนุษย์ มีชนิดย่อยทั้งหมด 4 ชนิด (ดูในตาราง)
ฤดูผสมพันธุ์อยู่ในระหว่างเดือนกุมภาพันธ์ถึงเมษายน โดยรังวางไข่ของนกเค้าจุด จะใช้โพรงธรรมชาติหรือโพรงที่สัตว์อื่นทำไว้ หรือรอยแตกรอยแยกในตึก, เจดีย์, ซอกหลังคาตามอาคารเป็นรัง อาจหาหญ้าหรือขนนกมารองพื้นรัง แต่ส่วนมากจะวางไข่กับพื้นเปล่าเลย วางไข่ครั้งละ3-5ฟอง ไข่มีลักษณะกลม ขนาด 37x27 มิลลิเมตร เปลือกไข่สีขาวเป็นมันเล็กน้อย นกทั้งสองเพศช่วยกันกกไข่ เช่นเดียวกับนกเค้าแมวชนิดอื่น ๆ นกเค้าจุดจะกกไข่ทันทีตั้งแต่วางไข่ฟองแรก ลูกนกในรังจึงมีขนาดแตกต่างกันมาก เพราะออกจากไข่ไม่พร้อมกัน ใช้เวลาเลี้ยงลูกนกประมาณ 35-40วัน ลูกนกจะสามารถออกมานอกรังได้ 
ทั้งพ่อและแม่นกช่วยกันหาอาหารมาป้อนลูกอ่อน โดยจะออกหากินในเวลากลางวัน ถ้าเหยื่อเป็นชิ้นเล็ก ๆ จะส่งให้ลูกทั้งตัว ถ้าขนาดใหญ่ก็จะฉีกเป็นชิ้นเล็กให้ ลูกนกที่โตพอสมควรแล้วจะยังคงอยู่กับพ่อแม่อีกนาน บางครั้งอาจพบนกเค้าจุด 2-3ตัว อยู่บนต้นไม้เดียวกัน หรือเกาะกิ่งเบียดใกล้ชิดกันเสมอ ๆ โดยในตอนกลางวันจะเกาะกิ่งหลับอยู่บนต้นไม้ใบหนา หรือถ้ามีโพรงก็จะมุดเข้าไปหลบในโพรงเพื่อความปลอดภัย
เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 แต่ก็เป็นนกเค้าแมวอีกชนิดหนึ่งที่นิยมเลี้ยงเป็นสัตว์เลี้ยง
เยื่อบุช่องท้องอักเสบเองจากแบคทีเรีย

เยื่อบุช่องท้องอักเสบจากเชื้อแบคทีเรียเกิดเอง  เป็นภาวะที่เกิดมีการอักเสบของเยื่อบุช่องท้องขึ้นโดยไม่มีแหล่งติดเชื้อชัดเจน เกือบทั้งหมดพบในผู้ป่วยที่มีภาวะความดันพอร์ทัลสูงซึ่งมักเป็นผลตามของภาวะตับแข็ง นอกจากนี้ยังอาจพบในผู้ป่วยกลุ่มอาการเนโฟรติกได้อีกด้วย
การวินิจฉัย SBP ทำได้โดยการเจาะน้ำในช่องท้องออกมาตรวจ ถ้าน้ำในช่องท้องมีแบคทีเรียเป็นจำนวนมาก หรือมีเม็ดเลือดขาวชนิดนิวโตรฟิลเป็นจำนวนมาก จะเป็นการยืนยันให้น่าเชื่อว่ามีการติดเชื้อเกิดขึ้นจริง และต้องได้รับยาปฏิชีวนะเพื่อป้องกันภาวะแทรกซ้อนที่อาจเกิดตามมา
โรงเรียนมณีวัฒนา

โรงเรียนมณีวัฒนา เป็นโรงเรียนในกรุงเทพมหานคร ก่อตั้งขั้นเมื่อปี พ.ศ.2525 จนถึงปัจจุบันด้วยอุดมการณ์ของการทำงานในด้านการศึกษา เพื่อพัฒนาให้นักเรียนทุกคนเป็นบุคคลที่มีคุณภาพบริหารโดยอาจารย์ สมพล ใยมณี ผู้รับใบอนุญาตและ อาจารย์ สุทธิมาลย์ ใยมณี ผู้อำนวยการ ดำเนินการสอนโดยคณะครูผู้มีประสบการณ์และมีคุณวุฒิทางด้านการศึกษา ตั้งอยู่บนเนื้อที่ดิน 5 ไร่ 2 งาน 39 ตารางวา โรงเรียนมณีวัฒนาได้รับการพัฒนาการศึกษามาโดยตลอดอย่างต่อเนื่องจนถึงปัจจุบัน ได้รับการประเมินภายในจากหน่วยงานต้นสังกัด (สำนักบริหารงานคณะกรรมการส่งเสริมการศึกษาจาก สมศ. (สำนักงานรับรองมาตรฐานและประเมินคุณภาพการศึกษา องค์การมหาชน) รอบ 3 เป็นที่เรียบร้อยแล้วเมื่อเดือนสิงหาคม พ.ศ. 2554
ประวัติ.
โรงเรียนนี้ตั้งอยู่ในเขตบางแค แขวงหลักสอง จ.กรุงเทพมหานคร ถนนเพชรเกษม แขวงหลักสอง เขตบางแค กรุงเทพมหานคร สังกัดสำนักบริหารงานคณะกรรมการการส่งเสริมการศึกษาเอกชน (สช.) และขึ้นตรงกับเขตพื้นที่การศึกษากรุงเทพมหานครเขต 3 เปิดสอนตั้งแต่ระดับอนุบาล ถึงระดับประถมศึกษา ปัจจุบัน โรงเรียนมณีวัฒนา มีเนื้อที่ 4 ไร่ 3 งาน 89 ตารางวา
โรงเรียนมณีวัฒนา จัดตั้งเมื่อปี พ.ศ. 2525 เปิดทำการสอนเมื่อวันที่ 27 พฤษภาคม 2525 แต่เดิมโรงเรียนใช้ชื่อโรงเรียน "อนุบาลมณีวัฒนา"ผูรับใบอนุญาตท่านแรกคือ อาจารย์ละเมียด ใยมณี และมีอาจารย์สมพล ใยมณี เป็นผู้จัดการ มีอาจารย์สุทธิมาลย์ ใยมณีเป็นครูใหญ่ ต่อมาทางโรงเรียนได้ขอใบอนุญาตขยายประถมศึกษาในปีการศึกษา 2527 และได้ขออนุญาตเปลี่ยนชื่อ จากเดิมโรงเรียนอนุบาลมณีวัฒนามาเป็นโรงเรียนมณีวัฒนา ตั้งแต่ปีการศึกษา 2527 เป็นต้นมาจนถึงปัจจุบัน และใช้อักษรย่อของโรงเรียนว่า "ม.ณ.น."
ต่อมาปี พ.ศ. 2540 อาจารย์ละเมียด ใยมณี ผู้รับใบอนุญาตได้ถึงแก่กรรม อาจารย์สมพล ใยมณีได้เป็นผู้รับใบอนุญาตและผู้จัดการคนปัจจุบัน และมีอาจารย์สุทธิมาลย์ ใยมณี เป็นผู้อำนวยการโรงเรียน ซึ่งตำแหน่งผู้อำนวยการเป็นไปตามพระราชบัญญัติโรงเรียนเอกชน 2550 
ในปีการศึกษา 2525 เดิมที่นั้นโรงเรียนตั้งอยู่บนเนื้อที่ 2 ไร่ 24 ตารางวา มีอาคารเรียน 2 ชั้น 1 อาคาร ซึ่งขณะนั้นเปิดสอนในระดับอนุบาล 1 - 2 ต่อมาในปี พ.ศ. 2527 โรงเรียนได้ขยายเปิดสอนในระดับอนุบาล 3 - ระดับประถมศึกษา และได้ซื้อที่ดินเพิ่มอีก 1 ไร่ 20 ตารางวา รวมเนื้อที่ของโรงเรียนขณะนั้น 3 ไร่ 44 ตารางวา และได้สร้างอาคารเรียนเพิ่มเป็น อาคาร 2 ชั้น 1 อาคาร ชั้นเดียว 1 อาคาร และอาคาร 4 ชั้นอีก 2 อาคาร
โรงเรีย นมณีวัฒนาได้มีการพัฒนาไปอย่างรวดเร็ว จึงต้องมีการขยายห้องเรียนเพิ่มขึ้นในปี พ.ศ. 2548 ทางโรงเรียนจึงได้ซื้อที่ดินเพิ่มขึ้นอีก 1 ไร่ 3 งาน 45 ตารางวา และสร้างอาคาร5 ชั้น ขึ้น อีก 1 อาคาร ใช้เป็นอาคารเรียนและอาคารเอนกประสงค์ 1 หลัง สำหรับใช้เป็นที่จัดประชุมและทำกิจกรรมต่างๆ สำหรับนักเรียนอนุบาลและนักเรียนประถมซึ่งอาคารทั้ง 2 แห่งนี้ได้สร้างเสร็จและเข้าไปใช้ เมื่อภาคเรียนที่ 2 ปีการศึกษา 2550 ที่ผ่านมา
ต่อมาเมื่อปี พ.ศ. 2551 ทางโรงเรียนได้ทำการรื้อถอนอาคารเรียนอนุบาล 2 ชั้น ด้านหน้า (อาคาร 1 ห้องธุรการ) และสร้างอาคารเรียนหลังใหม่ 5 ชั้น ขึ้นมาแทน
สวีต ดี

สวีต ดี  เป็นเกิร์ลกรุปสัญชาติไทย ค่ายกามิกาเซ่ ประกอบด้วยสมาชิกสามคนคือ มิน, จินนี่, และพิม เปิดตัวครั้งแรกในเดือนมิถุนายน ปี 2553 ด้วยซิงเกิลแรก เพลง "ห้าม (Stop it)" และได้ปล่อยผลงานเพลงออกมาอย่างต่อเนื่อง ปัจจุบันได้ยุติบทบาทในการผลิตงานเพลงเป็นที่เรียบร้อยแล้ว
ความเป็นมาของวง.
โดยทั้งสามคนเคยร่วมงานกันตั้งแต่โปรเจกต์ Seven Days และหลังจบโปรเจกต์แล้ว ศิลปินคนอื่นๆ ต่างแยกย้ายไปมีผลงานของตนเองกันหมด เหลือเพียง มิน พิมและจินนี่ ที่ยังไม่มีผลงาน ทางกามิกาเซ่จึงนำทั้งสามคน มารวมตัวกันเป็นกลุ่มศิลปินใหม่ โดยการรวมตัวกันครั้งนี้โดยได้ 2 อดีตศิลปินวงชิลลี่ไวท์ช็อค คือ พิม พิมประภา และ จินนี่ เขริกา และอีกหนึ่งศิลปินจากวงซิสก้า คือ มิน พัฑฒิดา มารวมตัวกันภายใต้ชื่อ "SWEE:D (สวีต ดี)"
โดย "สวีต ดี" เปิดตัวครั้งแรกใน "KamiKaze Wave Concert" ในวันเสาร์ที่ 26 มิถุนายน พ.ศ. 2553 ณ อินดอร์สเตเดี้ยม หัวหมาก ในซิงเกิลเพลงแรก "ห้าม (Stop it)"
และในเดือนสิงหาคมปีเดียวกัน ได้ปล่อยซิงเกิลเพลงที่สองตามมา คือเพลง "ฉากเรียกน้ำตา (Sad Scene)" และได้ปล่อยมิวสิกวิดีโอตามมา โดยเพลงนี้เคยขึ้นอันดับ 1 ของชาร์ตวิทยุทั่วประเทศ 
ปลายเดือนพฤศจิกายนปีเดียวกัน ได้ปล่อยเพลงซิงเกิลที่ 3 "พลิกล็อกที่หัวใจ (Unexpected)" ตามออกมา และได้ปล่อยมิวสิกวิดีโอในต้นเดือนธันวาคม
รูปลักษณ์ของวง.
สิ่งที่เหมือนกันของความเป็นผู้หญิงก็คือความหวาน แต่ว่าแต่ละคนก็จะหวานไม่เหมือนกัน ซึ่ง สวีต ดี แสดงถึงความหวาน 3 รูปแบบ ที่แตกต่างกัน
สถานะของวง.
แฟนคลับส่วนใหญ่จะมองว่า "สวีต ดี" เป็นโปรเจกต์พิเศษแบบ Seven Days เพราะมินยังเป็นสมาชิกของวงซิสก้าอยู่ สืบเนื่องจากแจม อีกหนึ่งสมาชิกของซิสก้า ขอพักงานชั่วคราว แต่ในเว็บหลักของค่ายกามิกาเซ่ ก็ยืนยันว่า "สวีต ดี เป็นวงใหม่ของกามิกาเซ่" ไม่ใช่แค่โปรเจกต์พิเศษอย่างที่คิดกัน
การยุบวง.
เมื่อช่วงต้นปี พ.ศ. 2554 มีข่าวลือตามเว็บไซต์ต่าง ๆ ออกมาอย่างหนักว่า "สวีต ดี" กำลังจะยุบวง จนเป็นที่ถกเถียงระหว่างกลุ่มแฟนคลับว่าเรื่องนี้เป็นเพียงข่าวลือหรือเรื่องจริงกันแน่? 
จนในวันที่ 10 กุมภาพันธ์ พ.ศ. 2554 เวลา 18.00 นาฬิกา ทางค่ายต้นสังกัดได้ปล่อยวิดีโอลงในเว็บไซต์ไอเลิฟกามิกาเซ่ ดอตคอม โดยใช้ชื่อวิดีโอว่า "SWEE:D MEMORY" ออกมา โดยเนื้อหาของวิดีโอนั้น เป็นการออกมาร่ำลาแฟนคลับทั้งน้ำตาของสามสมาชิก โดยสมาชิก 2 คน คือ พิมและมินขอลาออกจากค่ายกามิกาเซ่ เพื่อไปใช้เวลาในการศึกษาอย่างเต็มที่ ทำให้ไม่สามารถทำงานเพลงในนาม "สวีต ดี" ได้อีกต่อไป จึงออกมาประกาศยุบวงทางวิดีโอดังกล่าว ซึ่งเป็นการยุติบทบาทของสวีตดีอย่างเป็นทางการ แต่ทั้งนี้จินนี่ก็ยังทำหน้าที่เป็นศิลปินในค่ายกามิกาเซ่ต่อไป 
และต่อมาในปี พ.ศ. 2556 จินนี่ก็ได้ลาออกจากการเป็นศิลปินของค่ายกามิกาเซ่เช่นกัน นับเป็นการปิดตำนานในฐานะศิลปินค่ายกามิกาเซ่ของทั้งสามสาว "สวีต ดี" ลงอย่างสิ้นเชิง
สามก๊ก (ละครโทรทัศน์ พ.ศ. 2553)

สามก๊ก ได้รับการสร้างเป็นละครโทรทัศน์อีกครั้ง โดยเริ่มถ่ายทำตั้งแต่ปี พ.ศ. 2551 และออกฉายทางโทรทัศน์ครั้งแรกทางช่องเจียงซู, ช่องอันฮุย, ช่องฉงชิ่ง และช่องเทียนจิน ในวันที่ 2 พฤษภาคม พ.ศ. 2553 ด้วยทุนสร้างกว่า 180 ล้านหยวน (900 ล้านบาท) โดยละครโทรทัศน์ชุดนี้มีทั้งหมด 95 ตอน ตอนละ 40 นาที กำกับโดย เกา ซีซี เนื้อหาของสามก๊กชุดนี้ขาดเรื่องราวตอนต้นไป โดยเริ่มเปิดฉากตั้งแต่ตั๋งโต๊ะเข้าเมืองหลวงสถาปนาหองจูเหียบแล้ว จบลงตรงสุมาอี้ตาย เนื้อหาจึงไม่ครบสมบูรณ์เท่าสามก๊กฉบับละครโทรทัศน์ พ.ศ. 2537 ของช่องซีซีทีวี 
ในที่สุดในประเทศไทย ออกอากาศทางช่อง 3 ในวันจันทร์–ศุกร์ เวลา 18.20 น. ในวันจันทร์–พฤหัสบดี และ 18.00 น. ในวันศุกร์ ตั้งแต่วันที่ 30 มกราคม พ.ศ. 2560 โดยเลื่อนมาจากวันที่ 25 ตุลาคม พ.ศ. 2559 เนื่องจากการสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตร โดยเป็นการซื้อลิขสิทธิ์มาแล้วตั้งแต่ปี พ.ศ. 2553 ที่ละครโทรทัศน์ชุดนี้ออกอากาศในจีน โดยก่อนที่จะฉาย ได้มีการสร้างสารคดีพิเศษทั้งหมด 5 ตอนในชื่อ เปิดตำรา สามก๊ก ทำการเบิกโรงเพื่อให้ผู้ชมทำความเข้าใจในเรื่องราวเสียก่อน เริ่มตอนแรกในวันที่ 23 มกราคม พ.ศ. 2560 เวลา 18.20 น. และตั้งแต่วันที่ 1 พฤษภาคม ปีเดียวกัน ได้ย้ายเวลาและสถานีฉายเป็น ช่อง 13 เวลา 21.00 น. ละครเรื่องนี้ออกอากาศต่อจากละครเรื่อง เปาบุ้นจิ้น และเมื่อละครเรื่องนี้จบลง ละครเรื่องต่อไปที่ออกอากาศต่อคือเรื่อง บูเช็คเทียน (เมื่ออกอากาศช่อง 3 เอชดี), งักฮุย แม่ทัพพิทักษ์แผ่นดิน (เมื่ออกอากาศช่อง 3 แฟมิลี่)
รายชื่อนักแสดงหลัก.
เฉิน เจี้ยนบิน เป็น โจโฉ
หยู เหอเหว่ย เป็น เล่าปี่
ลู่ อี้ เป็น ขงเบ้ง
เหอ ยุ่นตง เป็น ลิโป้
หนี ต้าหง เป็น สุมาอี้
หยู หรงกวง เป็น กวนอู
จาง ป๋อ เป็น เป็น ซุนกวน
เนี่ย หยวน เป็น จูล่ง
เฉิน ห่าว เป็น เตียวเสี้ยน
หลิน ซินหยู เป็น ซุนฮูหยิน
หวง เหวยเต๋อ เป็น จิวยี่
โฮ ชิง

โฮ ชิง (เกิดวันที่ 27 พฤษภาคม ค.ศ. 1953) เป็นนักธุจกิจหญิงชาวสิงคโปร์
โฮดำรงตำแหน่งประธานเทมาเส็กทรัสต์ตั้งแต่ ค.ศ. 2022 เธอเป็นภริยาของลี เซียนลุง นายกรัฐมนตรีสิงคโปร์คนที่ 3 โฮเข้าร่วมเทมาเส็กโฮลดิงในฐานะผู้อำนวยการเมื่อเดือนมกราคม ค.ศ. 2002 ก่อนเลื่อนขั้นเป็นกรรมการบริหารในเดือนพฤษภาคม ค.ศ. 2002 และโก๊ะ จ๊กตงแต่งตั้งเธอเป็นประธานเจ้าหน้าที่บริหารในเดือนมกราคม ค.ศ. 2004
ชีวิตช่วงต้นและการศึกษา.
โฮเกิดในวันที่ 27 มีนาคม ค.ศ. 1953 ที่สิงคโปร์ เธอเข้าเรียนที่โรงเรียนสตรีเครเซน (Crescent Girls' School) และเนชันเนลจูเนียร์คอลเลจ (National Junior College) ก่อนที่จะจบการศึกษาวิศวกรรมศาสตรบัณฑิตจากมหาวิทยาลัยสิงคโปร์ (ปัจจุบันคือมหาวิทยาลัยแห่งชาติสิงคโปร์) ใน ค.ศ. 1976 
หลังจากนั้น เธอไปศึกษาต่อในระดับวิทยาศาสตรมหาบัณฑิต สาขาวิศวกรรมไฟฟ้า ที่มหาวิทยาลัยสแตนฟอร์ดใน ค.ศ. 1982
ชีวิตส่วนตัว.
โฮเป็นบุตรคนโตจากบุตรทั้ง 4 คนของนักธุรกิจ Ho Eng Hong (เกิด ค.ศ. 1926) กับ Chan Chiew Ping (1931-2005) เธอมีน้องชาย 2 คนกับน้องสาวคนเดียว เธอพบกับลี เซียนลุง สามีของเธอที่เป็นบุตรคนโตของอดีตนายกรัฐมนตรี ลี กวนยู ขณะที่เธอเริ่มทำอาชีพที่กระทรวงกลาโหมร่วมกับอดีตนายกรัฐมนตรี โก๊ะ จ๊กตง ทั้งคู่แต่งงานในวันที่ 17 ธันวาคม ค.ศ. 1985 และให้กำเนิดลูกชายสองคนชื่อ Hongyi และ Haoyi โฮเป็นแม่เลี้ยงในลูกสองคนของลี เซียนลุงจากการแต่งงานครั้งก่อน คือ ลูกสาวชื่อ Xiuqi กับลูกชายชื่อ Yipeng
นิฮงไก (รถไฟ)

นิฮงไก (; โรมาจิ: "Nihonkai") เป็นรถนอนบลูเทรนด่วนพิเศษที่เคยให้บริการโดย JR ตะวันออก และ JR ตะวันตกในอดีต 
รถด่วนพิเศษนิฮงไกนั้นเริ่มในบริการในปีค.ศ.1950โดยใช้ตู้นอนรุ่น20แล้วต่อมาใช้รถโดยสารรุ่น14 และเริ่มใช้ตู้นอนรุ่น24และ25ในปีค.ศ.1978ทำให้ขบวนนิฮงไกเป็นหนึ่งรถไฟในตระกูลรถบลูเทรนหลังจากการเปิดอุโมงค์เซกังในปีค.ศ.1988ขบวนนิฮงไกก็ได้เพิ่มเส้นทางไปถึงสถานีฮาโกะดาเตะ โดยจะตัดขบวนให้เหลือ5ตู้ที่อาโอโมริ แล้วใช้รถจักรรุ่น ED79 ศูนย์ฮาโกะดาเตะของบริษัทเจอาร์ฮอกไกโด ลากลอดใต้ช่องแคบสึงารุโดยใช้หมายเลขทำขบวนคือ 1 (ขาขึ้น) และ 4 (ขาล่อง) ในปีค.ศ.1998ขบวนเซโตะได้เปลี่ยนขบวนรถที่ให้บริการเป็นรุ่น285 ทำให้ขบวนนิฮงไกได้เสริมตู้นอนชั้นAเข้าไปในขบวน1และ4ด้วย 
Headmark.
Headmarkเป็นป้ายที่ทางการรถไฟญี่ปุ่นจะแขวนไว้หน้ารถเพื่อบ่งบอกขบวนรถไฟ ซึ่งมีการออกแบบให้มีเอกลักษณ์เฉพาะขบวน ขบวนนิฮงไกนั้นมีheadmarkเป็นรูปทะเล และ มีดาวอยู่ด้านบน
ข้อมูลของขบวนรถและรถจักร.
ตู้โดยสาร.
ในปี ค.ศ. 1976 รถนอนรุ่น 24 และ 25 จะใช้รถคาดเงินศูนย์โยโดกาวะสังกัดของบริษัทรถไฟญี่ปุ่นตะวันตก และในปีค.ศ.2008ได้เปลี่ยนมาใช้รถนอนรุ่น24/25คาดทองและคาดขาวของศูนย์อาโอโมริในสังกัดของบริษัทรถไฟญี่ปุ่นตะวันออก
หัวรถจักร.
ปกติขบวนนิฮงไกจะใช้รถจักรEF81รุ่น0 ศูนย์ซึรึงะสีกุหลาบอ่อนหรือในบางครั้งจะใช้สีทไวไลท์ เอกเพรสด้วย ซึ่งในบางครั้งขบวนรถจะเปลี่ยนหัวรถจักรที่สถานีซึรึงะด้วย ในอดีตขบวนนิฮงไกเคยใช้รถจักรED75 DD51 EF65 EF70 และEF58 ในสมัยที่สายอุเอทซึยังไม่ได้ติดตั้งระบบไฟฟ้า
ตัวรถในปัจจุบัน.
ขบวนรถนิฮงไกถูกยกเลิกในปีพ.ศ. 2556 ทำให้ตู้บางคัน ได้ถูกย้ายไปทำขบวนอาเกโบโนะ (ยกเลิกปี 2558) ส่วนหนึ่ง บางส่วนนำไปทำลาย และบางส่วนได้นำไปเก็บในพิพิธภัณฑ์เช่น ตู้ชั้นA แบบpullman โอโรเนะ24หมายเลข4ได้นำไปจัดแสดงที่พิพิธภัณฑ์รถไฟเกียวโต
ความสัมพันธ์ของแมกซ์เวลล์

ความสัมพันธ์ของแมกซ์เวลล์  คือระบบสมการในวิชาอุณหพลศาสตร์
สมการความสัมพันธ์ของแมกซ์เวลล์ที่ใช้กันทั่วๆไปสามารถเขียนได้ว่า
 <math>
\left (\frac{\partial T}{\partial V}\right)_S = 
-\left (\frac{\partial P}{\partial S}\right)_V \qquad= 
</math>
 <math>
\left (\frac{\partial T}{\partial P}\right)_S = 
+\left (\frac{\partial V}{\partial S}\right)_P \qquad= 
</math>
 <math>
+\left (\frac{\partial S}{\partial V}\right)_T = 
\left (\frac{\partial P}{\partial T}\right)_V \qquad= -
</math>
 <math>
-\left (\frac{\partial S}{\partial P}\right)_T = 
\left (\frac{\partial V}{\partial T}\right)_P \qquad= 
</math>
โดยที่
 <math>U (S,V) \,</math> - พลังงานภายใน
 <math>H (S,P) \,</math> - เอ็นทัลปี
 <math>A (T,V) \,</math> - พลังงานอิสระของเฮ็มโฮลซ์
 <math>G (T,P) \,</math> - พลังงานอิสระของกิบบ์
 <math>P\,</math> - ความดัน
 <math>S\,</math> - เอ็นโทรปี
 <math>T\,</math> - อุณหภูมิ
 <math>V\,</math> - ปริมาตร
รูบิคอน (รายการโทรทัศน์)

รูบิคอน เป็นซีรีส์อเมริกาแนวสืบสวน วิเคราะห์ กำกับโดย เจสัน ฮอร์วิทช์ และออกอากาศทางช่อง AMC โดยซีรีส์เป็นเรื่องเกี่ยวกับทฤษฎีสมคบคิด นำแสดงโดย James Badge Dale, Jessica Collins, Lili Taylor, Miranda Richardson, Dallas Roberts, Christopher Evan Welch, Paul Butler และ Peter Gerety
ซีรีส์เรื่องมี 13 ตอน ฉายทุกสัปดาห์ โดยมีตัวอย่างตอนแรกเมื่อวันที่ 13 มิถุนายน 2553 โดยจะเริ่มออกอากาศจริงวันที่ 1 สิงหาคม 2553 โดยตอนแรกได้ออกอากาศไป 46 นาที
เยื่อเลือกผ่าน

เยื่อเลือกผ่าน  คือ เยื่อที่อนุญาตให้โมเลกุลหรือประจุบางชนิดผ่านมันไปได้โดยการแพร่
อัตราการแพร่ผ่านเยื่อชนิดนี้ ขึ้นอยู่กับอุณหภูมิ ความดัน และความเข้มข้นของโมเลกุล ของตัวถูกละลาย ในทั้งสองด้าน ในเยื่อบางชนิด ความสามารถในการแพร่ผ่านเยื่อ ยังขึ้นกับ ขนาดโมเลกุลของตัวถูกละลาย ความสามารถในการละลายของตัวถูกละลาย (solubility) และคุณสมบัติทางเคมีของตัวถูกละลายอีกด้วย
ตัวอย่างของเยื่อเลือกผ่านนี้คือ ลิปิดไบเลเยอร์ (ชั้นไขมันแบบสองชั้น (lipid bilayer) ชั้นไขมันแบบนี้เป็น พื้นฐานของเยื่อหุ้มเซลล์ ที่หุ้มเซลล์ของสิ่งมีชีวิตเอาไว้ เยื่อหลาย ๆ อย่างทั้งที่เป็นเยื่อสังเคราะห์และเยื่อในธรรมชาตินั้น ก็สามารถที่จะทำหน้าที่เป็นเยื่อเลือกผ่านได้ ตัวอย่างหนึ่งของเยื่อแบบนี้ก็คือ ฟิลม์ ที่อยู่ ด้านในของไข่
ฟลอเรนซ์ ลอว์เรนซ์

ฟลอเรนซ์ ลอว์เรนซ์  (2 มกราคม ค.ศ. 1886 - 28 ธันวาคม ค.ศ. 1938) เป็นนักประดิษฐ์ชาวแคนาดาและนักแสดงภาพยนตร์เงียบ เธอมักถูกเอ่ยถึงว่า เป็น "ดาราหนังคนแรก" เธอมีผลงานแสดงโด่งดังจากเรื่อง "The Biograph Girl," "The Imp Girl," และ "The Girl of a Thousand Faces" ลอว์เรนซ์ยังปรากฏในภาพยนตร์มากกว่า 270 เรื่อง ในหลายสังกัดค่ายภาพยนตร์
รุสเทนเบิร์ก

รุสเทนเบิร์ก  เป็นเมืองในประเทศแอฟริกาใต้ ทางตะวันตกเฉียงเหนือ มีประชากร 626,522 คน (จากการสำรวจในปี 2016) ตั้งอยู่ตีนเขาของเทือกเขามากาลีเบิร์ก ในแคว้นนอร์ทเวสต์ของแอฟริกาใต้ และเป็นหนึ่งในเมืองที่จัดการแข่งขันฟุตบอลโลก 2010 
เมืองรุสเทนเบิร์กอยู่เหนือระดับน้ำทะเล 1170 เมตร สภาพอากาศแบบเขตกึ่งร้อน มีอุณหภูมิสูงสุดราว 16°C ในช่วงฤดูหนาวและ 31°C ในฤดูร้อน ทางด้านเศรษฐกิจมีการทำเหมืองแร่ และเกษตรกรรม
อิบนุยูนุส

อิบนุยูนุส อัลมิศรีย์ (ป. ค.ศ. 950 – 1009) หรือ อะบุลฮะซัน อะลี บินอับดุลเราฮ์มาน บินอะฮ์มัด บินยูนุส อัศศอดะฟีย์ อัลมิศรีย์ เป็นนักวิทยาศาสตร์และดาราศาสตร์ชาวอิยิปต์ เป็นผู้ประดิษฐ์ลูกตุ้มเพื่อใช้เป็นอุปกรณ์ตรวจเวลา 
อิบนุยูนุส ได้รับเกียรติให้เป็นชื่อของหลุมอุกกาบาตบนแผนที่ดวงจันทร์
ประวัติ.
อิบนุยูนุส อัลมิศรีย์ เกิดในอิยิปต์ระหว่างปีค.ศ. 950 และ 952 ในครอบครัวอันเป็นที่น่านับถือใน ฟุสฏอต บิดาเป็นนักประวัติศาสตร์ นักเขียนชีวประวัติ และนักการศาสนา ที่ได้เขียนหนังสือประวัติศาสตร์อิยิปต์
อิบนุยูนุสเข้ารับราชการเป็นนักดาราศาสตร์ในราชสำนักของราชวงศ์ฟาฏิมียะหฺเป็นเวลานานถึง 26 ปี เขาได้อุทิศงานเขียนของเขาให้แก่กษัตริย์อัลฮากิม โดยตั้งชื่อว่า อัลซีจญ์ อัลกะบีร อัลฮากิมีย์ เป็นบทบันทึกการสังเกตการณ์ด้านดาราศาสตร์ที่มีความถูกต้องมากที่สุด โดยอาจใช้อุปกรณ์ที่ใหญ่โตสำหรับใช้สังเกตการณ์
วิฑูรย์ กิจมงคลศักดิ์

ร้อยตำรวจโท วิฑูรย์ กิจมงคลศักดิ์ อดีตกองหน้าทีมชาติไทยระหว่างปี พ.ศ. 2528-พ.ศ. 2538 เจ้าของฉายา "สิงโตเผือกปากน้ำโพ"
วิฑูรย์เกิดเมื่อวันที่ 21 มิถุนายน พ.ศ. 2505 ที่จังหวัดนครสวรรค์ เริ่มเล่นฟุตบอลครั้งแรกเมื่ออายุได้ 18 ปี โดย นายวิทยา วาจาบัณฑิตย์ ได้ชักนำและช่วยฝึกสอน แต่ตำแหน่งแรกที่เล่น คือผู้รักษาประตู ภายหลังเปลี่ยนมาเป็นกองหน้า
วิฑูรย์เริ่มมีชื่อเสียงมาจากการที่ลงเล่นให้กับทีมนครสวรรค์ในการแข่งขันกีฬาแห่งชาติ ในปี พ.ศ. 2524 ซึ่งนครสวรรค์ได้ครองเหรียญทองไป
ต่อมาในรายการฟุตบอลไทยแลนด์ คัพ ครั้งที่ 2 ในปี พ.ศ. 2527 วิฑูรย์ได้ลงเล่นในตำแหน่งกองหน้าแทนผู้เล่นคนเก่าที่บาดเจ็บไป และสามารถยิงได้ถึง 5 ลูก ก่อนมีส่วนนำทีมนครสวรรค์ชนะเลิศได้สำเร็จ พร้อมทั้งรับรางวัลนักฟุตบอลยอดเยี่ยม และผู้ทำประตูสูงสุด รวม 9 ประตู จนได้รับฉายาว่า "สิงโตเผือกปากน้ำโพ" ในการแข่งขันครั้งนี้เอง 
ในปี พ.ศ. 2527 จึงถูกเรียกตัวติดทีมชาติครั้งแรก ซึ่งเป็นทีมชาติชุดปรี-เวิลด์คัพ ที่ ประเทศเกาหลีใต้ ภายใต้การควบคุมทีมของ นายประวิทย์ ไชยสาม ซึ่งทีมชาติไทยตกรอบแรก ในวันที่ 23 มีนาคม พ.ศ. 2528 ทีมชาติไทย ชนะ ทีมบังคลาเทศ 3-0 ซึ่งวิฑูรย์สามารถทำประตูแรกได้สำเร็จ และนับแต่แต่นั้นมา การประกาศรายชื่อนักฟุตบอลทีมชาติ ก็จะต้องมีชื่อ วิฑูรย์ กิจมงคลศักดิ์ ร่วมทีมเสมอ
สำหรับในระดับสโมสร วิฑูรย์ กิจมงคลศักดิ์ สังกัดสโมสรถาวรฟาร์มลงแข่งขันชิงถ้วยพระราชทานประเภท ก จนต่อมาสโมสรราชประชาขอยืมตัวมาเล่นฟุตบอล เอฟ เอ คัพ ซึ่งสามารถคว้าแชมป์ได้ด้วย ก่อนจะย้ายไปสังกัดสโมสรตำรวจ จากการชักชวนของ พล.ต.ท.ชลอ เกิดเทศ นายกสมาคมฟุตบอลแห่งประเทศไทยในขณะนั้น และเป็นทีมสุดท้ายของวิฑูรย์ในประเทศไทย
ต่อจากนั้นในปี พ.ศ. 2529 วิฑูรย์ กิจมงคลศักดิ์ เดินทางไปค้าแข้งในประเทศมาเลเซีย ร่วมกับ ปิยะพงษ์ ผิวอ่อน และอรรถพล บุษปาคม ในสังกัดสโมสรปะหังและสโมสรปีนัง ตามลำดับ
ในการเล่นระดับทีมชาติ วิฑูรย์ติดทีมชาติตั้งแต่ปี พ.ศ. 2528-พ.ศ. 2538 เป็นเวลาทั้งหมด 10 ปี รายการสุดท้าย คือการคว้าเหรียญทองซีเกมส์ ครั้งที่ 19 ที่จังหวัดเชียงใหม่ โดยมีสถิติการติดทีมชาติไม่ต่ำกว่า 150 นัด และยิงประตูระดับชาติ รวมทั้งสิ้น 32 ประตู ประสบความสำเร็จ 2 ทัวร์นาเม้นต์ คือ ชนะเลิศคิงส์คัพ 1 สมัย (พ.ศ. 2532) และซีเกมส์ 2 สมัย (พ.ศ. 2536, 2538) โดยทำสถิติเป็นผู้เล่นทีมชาติไทยที่ยิงประตูได้สูงสุดจนถึงปัจจุบันนี้เป็นลำดับที่ 5
หลังเลิกเล่น วิฑูรย์ผันตัวเองมาเป็นผู้ฝึกสอนให้กับหลายสโมสร ทั้งทีมชาติไทยชุดเอเชียนคัพ พ.ศ. 2540 รวมถึงรับราชการตำรวจ ในตำแหน่งรองสารวัตร อำนวยการ ด่านตรวจคนเข้าเมืองหนองคาย สำนักงานตำรวจตรวจคนเข้าเมือง
อดัม การ์เซีย

อดัม แกเบรียล การ์เซีย  เกิดเมื่อวันที่ 1 มิถุนายน ค.ศ. 1973 เป็นนักแสดงชาวออสเตรเลีย นักเต้นแท็ป มีเชื้อสายโคลอมเบีย (พ่อของเขามาจากโคลอมเบีย) เขาเกิดที่วาห์รูนกา รัฐนิวเซาท์เวลส์ ออสเตรเลีย มีผลงานเป็นที่รู้จักในภาพยนตร์เรื่อง "Coyote Ugly" (2000) และ "Bootmen" (2000)